		

Fullmaktserklæring for investering i lån og obligasjoner via FundingPartner og FundingPartner Securities

Undertegner gir herved ………...……. (”Fullmaktshaver”) fullmakt til å representere, investere i lån, gjøre finansielle disponeringer, og godkjenne juridiske avtaler og brukervilkår på vegne av ………………………. (”Selskapet”) via sin brukerprofil hos FundingPartner AS (org nr. 916 980 248) og FundingPartner Securities AS (org.nr. 926 560 077).

Fullmakten er gyldig fra signeringstidspunktet og frem til to virkedager etter at FundingPartner varsles elektronisk via e-post til investor@fundingpartner.no. 

Fullmaktshaver har anledning til å akseptere vilkår og juridiske avtaler mellom Selskapet og hhv. FundingPartner AS og FundingPartner Securities AS, eller mellom Selskapet og andre kunder av hhv. FundingPartner AS og FundingPartner Securities AS, herunder långivere og låntakere/utstedere.

Nåværende Allmenne vilkår for långivere og låntakere for FundingPartner AS og Alminnelige forretningsvilkår for FundingPartner Securities AS er vedlagt denne erklæringen, og aksepteres ved signering av fullmaktserklæringen. 

1. Definisjoner
Allmenne vilkår for långivere og låntakere

Allmenne vilkår for långivere og låntakere

I disse allmenne vilkårene («Vilkårene») skal følgende begreper tillegges den betydning som angis nedenfor: 

	3[image: Et bilde som inneholder blomst

Automatisk generert beskrivelse]


	Begrep
	Forklaring

	«Angrerettloven»
	Lov om opplysningsplikt og angrerett ved fjernsalg og salg utenom faste forretningslokaler av 20.6.2017 nr. 27. 

	«Bankdag»
	Alle hverdager banker i sin alminnelighet er åpne.

	«Bankkonto»
	Konto i bank med bankkonsesjon oppgitt av Låntaker eller Långiver til FundingPartner, som er registrert i Låntakerens eller Långiverens navn. 

	«Betalingsformidler»
	En aktør som formidler betalinger mellom to parter, for eksempel mellom Låntaker og Långiver. 

	«Ekomloven»
	Lov om elektronisk kommunikasjon av 4.7.2003 nr. 83.

	«Finansforetaksloven»
	Lov om finansforetak og finanskonsern av 10.4.2015 nr. 17.

	«Finansavtaleloven»
	Lov om finansavtaler og finansoppdrag av 25. juni 1999 nr. 46

	«Finanstilsynet»
	Norsk statlig etat som fører tilsyn med foretak og markeder, underlagt Finansdepartementet.

	«Formidlingsgodtgjørelse»
	Godtgjørelse betalt fra Låntaker til FundingPartner for formidling av Lån.

	«FundingPartner»
	FundingPartner AS (organisasjonsnummer 916 980 248).

	«Gjeldsbrev»
	Erklæring fra Låntaker på hvor mye Låntaker er skyldig Långiverne.  Gjeldsbrevet er omsettelig og utgjør et særlig tvangsgrunnlag etter Tvangsfullbyrdelsesloven § 7-2 første ledd bokstav (a). Pålydende for Gjeldsbrevet skal samsvare med Lånebeløpet pluss renter og eventuelle Inndrivelseskostnader.

	«Tegningsrunde»
	Prosessen med å finansiere et Lån via Plattformen. Initieres i det en Låntaker ønsker å publisere et Lånetilbud på Plattformen, og dermed inviterer Låntakere til å Tegne Låneandeler i det aktuelle Lånet.

	«Tegningsperiode»
	Perioden Tegningsrunden pågår.

	«Hvitvaskingsloven»
	Lov om tiltak mot hvitvasking og terrorfinansiering mv. av 6.3.2009 nr. 11.

	«Inndrivelseskostnader»
	Kostnader tilknyttet innhenting av Lånebeløp fra Låntaker.

	«Långiver» 
	Person eller selskap som investerer i Lån.

	«Tegning»
	Ordre lagt inn av Långivere under en Tegningsperiode for å yte et Lån.

	«Løpetid»
	Lånets varighet, altså perioden hvor Låntaker skylder Långiverne penger.

	«Lån»
	Lån av penger fra en eller flere Långivere til en Låntaker som gis via en Tegningsrunde på Plattformen. 

	«Låneavtale»
	Avtale mellom Långiver(e) og Låntaker som regulerer vilkårene i Lånet. 

	«Prisliste»
	Den til enhver tid gjeldende prislisten som ligger tilgjengelig på Plattformen. Prislisten regulerer kostnader, gebyrer eller honorarer FundingPartner kan ta fra Låntakere og Långivere i forbindelse med leveranse av tjenester.

	«Kundeavtale for Långiver»
	Den avtale som inngås mellom FundingPartner og Långiver før Långiver kan tegne seg for å yte Lån via Plattformen

	«Kundeavtale for Låntaker»
	Den avtale som inngås mellom FundingPartner og Låntaker før Låntaker kan søke Lån fra Långiverne via Plattformen

	«Mal for Låneavtale»
	Den mal for Låneavtale som FundingPartner har tilgjengelig på Plattformen til enhver tid. Benyttes som mal for Låneavtalen som inngås mellom Låntaker og Långiver.  

	«Mal for Lånetilbud»
	Den mal for Lånetilbud som FundingPartner har tilgjengelig på Plattformen til enhver tid. Låntaker benytter seg av malen ved utforming av sin lånesøknad, med bistand fra FundingPartner. 

	«Mal for Gjeldsbrev»
	Den mal for Gjeldsbrev og Erklæring om Kausjonsansvar som Fundingpartner har tilgjengelig på plattformen. Benyttes som mal for Gjeldsbrev og Erklæring om Kausjonsansvar som eventuelt skal avgis.

	«Lånebeløp»
	Den totale størrelsen på Lånet i NOK.

	«Lånetilbud»
	Ferdigutfylt Mal for Lånetilbud som Låntaker har bekreftet. Dette representerer Låntakers tilbud til Långiverne om å Tegne seg i det aktuelle Lånet

	«Lånesøknad»
	Søknad om Lån fra Låntaker.

	«Låntaker»
	Kredittverdige små og mellomstore selskap som låner penger via Plattformen.

	«Medlem»
	Person eller selskap registrert med brukerprofil på Plattformen.

	«Medlemskap»
	Det løpende avtaleforholdet mellom et Medlem og FundingPartner for bruk av Plattformen og tjenestene som der tilbys.

	«Pantsetter»
	Person eller selskap som stiller eiendeler som sikkerhet til fordel for Långiverne for Låntakers forpliktelser under en Låneavtale.

	«Plattformen»
	https://fundingpartner.no/. FundingPartners online løsning for opptak av, eller investering i, Lån.

	«Sikkerhet»
	De sikkerheter som stilles som sikkerhet for et Lån.

	«Tildeling»
	Andelen en Långiver får anledning til å kjøpe av et Lån under en Tegningsperiode.

	«Tvangsfullbyrdelsesloven»
	Lov om tvangsfullbyrdelse av 26.6.1992 nr. 86.



2. [bookmark: _Toc103589919]FundingPartners rolle
FundingPartner AS er en Låneformidler. Selskapet formidler kontakt mellom Låntakere og Långivere og medvirker til at de forhandler seg frem til en låneavtale. I henhold til finansforetaksloven §2-18 og finansavtaleloven §§ 76 og 77, skal FundingPartner som låneformidler ivareta både långivers og låntakers interesse. Tilknyttet dette ligger blant annet innhenting, utarbeidelse og presentasjon av relevant informasjon om hvert Lån, fremsettelse av forslag om rente, markedsføring av tilgjengelige lån, samt utforming av avtalemaler og bistand med utfylling av disse. 
FundingPartner er også Betalingsforetak, i henhold til lov om finansforetak og finanskonsern (finansforetaksloven) §2-10 første ledd. Tilknyttet dette ligger håndtering av betalingsstrømmer tilknyttet Låneavtalene inngått via plattformen. 
FundingPartner er underlagt reglene mot hvitvasking og terrorfinansiering, jf. Hvitvaskingsloven.
FundingPartner tilbyr ikke finansiell rådgivning, hverken til Låntakere eller Långivere. Medlemmer av Plattformen er selv ansvarlige for sine beslutninger i forbindelse med Lån som tilbys gjennom Plattformen. Som Låneformidler vil FundingPartner heller aldri ta del i låneavtalene mellom Långivere og Låntakere. 

3. [bookmark: _heading=h.2iq8gzs][bookmark: _Toc103589920]Vilkår
[bookmark: _heading=h.xvir7l][bookmark: _Toc103589921]Vilkårenes gyldighet
Om du velger å registrere deg som Medlem på FundingPartners Plattform, godkjenner du FundingPartners Vilkår, og bekrefter å ha lest og forstått disse. Vilkårene skal regulere ansvarsforholdet mellom FundingPartner og Medlemmet. Om du ikke ønsker å akseptere Vilkårene må du slutte å benytte Plattformen omgående.
Etter registrering på Plattformen er Medlemmet bundet av FundingPartners Vilkår frem til Medlemskapet avsluttes med mindre annet fremgår av Vilkårene.
Disse Vilkårene regulerer bare tjenester som er gjort tilgjengelige av FundingPartner AS via www.fundingpartner.no. Tjenester som gjøres tilgjengelige av FundingPartners filialer via www.fundingpartner.no eller via vedkommende filials lokale nettside, reguleres av vedkommende filials publiserte vilkår.

4. [bookmark: _heading=h.3hv69ve][bookmark: _Toc103589922]Medlemskap på FundingPartners Plattform
[bookmark: _heading=h.1x0gk37][bookmark: _Toc103589923]Långiver – Fysisk eller juridisk person
For å få tilgang til Plattformen, må potensielle Långivere søke om Medlemskap. Både fysiske og juridiske personer kan søke om Medlemskap. Kravene som stilles for Medlemskap avhenger av hvorvidt Långiver er en fysisk eller juridisk person.
Dersom Långiver er en fysisk person kreves det at Långiver:
· er 18 år eller eldre;
· myndig;
· har fødselsnummer eller d-nummer fra et land godkjent av FundingPartner; og
· opplyser om eventuelle politiske eksponerte personer.
Dersom Långiver er en juridisk person kreves det at Långiver:
· er registrert med organisasjonsnummer i et land godkjent av FundingPartner;
· er under fortsatt drift;
· er i en økonomisk situasjon med tilstrekkelig kapital til å tåle tap som kan oppstå ved investeringer i lån formidlet gjennom Plattformen; og
· opplyser om eventuelle reelle rettighetshavere og politiske eksponerte personer.
I tillegg kreves for å bli Medlem og bevare Medlemskap på Plattformen at Långiver:
· har en Bankkonto i et land godkjent av FundingPartner, som er registrert i Långivers navn;
· har gyldig elektronisk identifikasjon som er godkjent av FundingPartner og reguleringsmyndigheter til signering av dokumenter;
· handler på egne vegne, og at investeringene en foretar ikke innebærer hvitvasking av penger;
· er i en økonomisk situasjon med tilstrekkelig kapital til å tåle tap som kan oppstå ved investeringer i Lån formidlet gjennom Plattformen;
· gir FundingPartner korrekt informasjon, og at Långiver omgående gir beskjed til FundingPartner dersom informasjon skulle endres;
· gir FundingPartner øyeblikkelig beskjed dersom daglig leder, styremedlemmer, reelle rettighetshavere, prokura- og/eller signaturberettigede for selskapet endres (gjelder kun juridisk person);
· oppfyller kravene som stilles til Långiver på Plattformen, samt i FundingPartners Vilkår, for å inngå Låneavtalen;
· opplyser FundingPartner om Långivers utlånsvirksomhet utenfor Plattformen, herunder antall lån vedkommende er part i og samtlige beløp; og
· opplyser FundingPartner om det de måtte kreve for å oppfylle sine plikter iht. lov og forskrift.
Representanten som sender inn Långivers søknad om Medlemskap på Plattformen og som handler på Långivers vegne bekrefter ved innsendelse, og for hver handling som utføres på vegne av Långiver så lenge Medlemskapet vedvarer, at vedkommende er myndig samt at vedkommende har rett til å representere Långiver.
[bookmark: _heading=h.4h042r0][bookmark: _Toc103589924]Låntaker
For å få tilgang til Plattformen, må potensielle Låntakere søke om Medlemskap. 
Låntakers representant bekrefter, ved søknad om Medlemskap, og for hver handling som utføres på vegne av Låntaker så lenge Medlemskapet vedvarer, at vedkommende er myndig, samt at vedkommende har rett til å representere Låntaker. Videre bekreftes det at Låntaker:
· er en juridisk person basert i Norge, med norsk organisasjonsnummer;
· har en norsk Bankkonto registrert i Låntakers navn;
· har gyldig norsk BankID;
· er i drift og ikke er konkurs;
· er juridisk i stand til å inngå Låneavtalen, og ikke forhindret fra å inngå Låneavtalen på grunn av eksisterende avtaler eller andre forhold;
· på korrekt vis har gitt FundingPartner informasjon om samtlige eksisterende reelle rettighetshavere og/eller politiske eksponerte personer;
· gir FundingPartner øyeblikkelig beskjed dersom daglig leder, styremedlemmer, reelle rettighetshavere, prokura- og/eller signaturberettigede for selskapet endres;
· har informert FundingPartner om Låntakers samtlige eksisterende lån eller andre ansvarsforpliktelser som garantier og andre finansielle forpliktelser;
· oppfyller alle krav som stilles for å inngå Låneavtalen slik de fremstilles på Plattformen;
· handler for Låntaker selv;
· opplyser nøyaktig om det faktiske formålet med Lånet;
· gir korrekt og nøyaktig informasjon til FundingPartner og forplikter seg til å fortsette med dette ved å underrette FundingPartner om endringer i informasjonen gitt så lenge Låntaker er Medlem på Plattformen;
· selv har gjort en grundig vurdering på om Låntaker har evne til å betjene Lånet som Låntaker søker om;
· er innforstått med hvilke forpliktelser det innebærer å reise kapital på Plattformen;
· godtar at FundingPartner, og eventuelle tredjeparter på vegne av FundingPartner, innhenter kredittopplysninger på Låntaker, ledelsen, styremedlemmer og eventuelt andre reelle rettighetshavere; og
· er innforstått med at FundingPartner kun er en låneformidler og et betalingsforetak, og at de ikke garanterer for fulltegning av Lånet, eller for Låntakers betalingsforpliktelser.
Medlemskapet er personlig, og Låntaker er ansvarlig for de handlinger som utføres på Plattformen mens Låntaker er logget inn på Plattformen. FundingPartner er ikke ansvarlig for skade eller tap grunnet at Låntakers brukerinformasjon anvendes av utenforstående. Dersom Låntaker vet eller mistenker at andre enn Låntaker har tilgang til Låntakers brukerinformasjon hos FundingPartner, plikter Låntaker å varsle FundingPartner umiddelbart.
[bookmark: _heading=h.2w5ecyt][bookmark: _Toc103589925]Om Medlemskap og behandling av Medlemskapssøknaden
Ved innsendelse av en søknad om Medlemskap, bekrefter Medlemmet å være kjent med følgende:
· FundingPartner er kun låneformidler og betalingsformidler for Lånene som formidles gjennom Plattformen, og ingen finansiell rådgiver eller liknende. I så måte skal heller ingen informasjon tilgjengelig på Plattformen betraktes som råd fra FundingPartner.
· FundingPartner garanterer ikke på noen måte for Lån formidlet gjennom Plattformen, eller for at andre forpliktelser i Låneavtalen mellom Långiver og Låntaker overholdes.
· I alle investeringer ligger det en risiko for at avkastningen kan bli annerledes enn det Långiver blir forespeilet på investeringstidspunktet / tidspunktet for Tegning i Lån. Investeringer i bedriftslån er intet unntak, og avkastningen kan avvike fra forespeilet rente dersom Låntaker ikke betaler sine Lån som avtalt. I verste fall kan 100% av utlånt beløp gå tapt.
· All kommunikasjon med FundingPartner skjer elektronisk via Plattformen eller e-post. 
· Kundens aksept, samtykke, bekreftelse eller lignende skjer via Plattformen, enten ved benyttelse av Bank-ID eller andre betryggende prosedyrer for slikt.
· FundingPartner kan kreve gebyrer og andre kostnader for sine tjenester og disse fremgår til enhver tid på Plattformen.
Etter at Medlemmet har søkt om Medlemskap på Plattformen, behandles søknaden av FundingPartner. For at FundingPartner skal kunne godkjenne søknaden, kreves det at Medlemmets identitet, Bankkonto og adresse m.m. verifiseres. FundingPartner må også gjennomføre en kontroll i henhold til Hvitvaskingsloven både når Medlemmet søker om Medlemskap på Plattformen, og løpende så lenge en er medlem på Plattformen. FundingPartner vil i tillegg innhente kredittvurdering og kredittscore fra eksterne tredjeparter på Medlemmer som ønsker å søke Lån. Långivere vil også kunne bli kredittvurdert av tredjeparter FundingPartner måtte benytte seg av. FundingPartner behandler Medlemmers personopplysninger som beskrevet i avsnitt 8. 
FundingPartner står fritt til å nekte Medlemskap på Plattformen.
4.1.1 [bookmark: _heading=h.1baon6m][bookmark: _Toc103589926]Angrerett
Medlemmet har ikke angrerett med mindre dette er særskilt nevnt i enkeltavtaler. 
4.1.2 [bookmark: _heading=h.3vac5uf][bookmark: _Toc103589927]Brukerprofil
Som en del av søknaden om Medlemskap oppretter Medlemmet en brukerprofil på Plattformen med tilhørende brukernavn og passord. Brukernavn og passord er privat og konfidensielt, og skal ikke deles med andre. Medlemmet er selv ansvarlig for valg utført på Plattformen. FundingPartner er ikke i noen tilfeller ansvarlige for eventuelle tap eller positiv avkastning, som kommer av at en annen enn Medlemmet selv logger seg inn med vedkommendes brukerinformasjon. Om Medlemmet har mistanke om at andre har tilgang til brukerprofilen plikter vedkommende å varsle FundingPartner omgående.
Medlemmet forplikter seg til ikke å dele passord, bankinformasjon eller andre sensitive opplysninger.
4.1.3 [bookmark: _heading=h.2afmg28][bookmark: _Toc103589928]Identitets- og hvitvaskingskontroll
FundingPartner er etter Hvitvaskingsloven og tilhørende forskrift pålagt å forebygge hvitvasking og terrorfinansiering. FundingPartner skal dermed selv, eller med bistand fra tredjeparter, kontrollere identitet og gjennomføre KYC-sjekk, identifisere reelle rettighetshavere, politisk eksponerte personer, samt gjennomføre undersøkelser av transaksjoner gjennom Plattformen. Opplysningene FundingPartner innhenter lagres iht. Hvitvaskingsloven § 22. 
4.1.3.1 [bookmark: _heading=h.pkwqa1][bookmark: _Toc103589929]Kontroll av Politiske Eksponerte Personer
Medlemmet plikter å informere FundingPartner dersom Medlemmet eller dens familiemedlemmer, reelle rettighetshavere, eller representanter for Medlemmet, er å anse som en politisk eksponert person. FundingPartner står også fritt til å selv foreta nødvendige undersøkelser for å avdekke dette. 
4.1.3.2 [bookmark: _heading=h.39kk8xu][bookmark: _Toc103589930]Kontroll av Medlemmers identitet
Ved registrering må Medlemmet oppgi bl.a. navn, fødsels- og personnummer/d-nummer/organisasjonsnummer, adresse, formålet med Medlemskapet, samt annen informasjon FundingPartner behøver for å kontrollere Medlemmets identitet. 
Juridiske personer må også oppgi nødvendig informasjon om selskapet, som bl.a. selskapsnavn, organisasjonsnummer, daglig leder og Reelle Rettighetshavere, samt annen informasjon FundingPartner behøver for å kontrollere Medlemmets identitet.
FundingPartner forbeholder seg retten til å kontrollere innsendte opplysninger og innhente manglende opplysninger fra tredjeparter. 
[bookmark: _heading=h.1opuj5n][bookmark: _Toc103589931]Oppsigelse av medlemskap
Medlemmer står fritt til å si opp sine respektive Medlemskap, såfremt Medlemmet ikke har utestående forpliktelser til FundingPartner eller andre Medlemmer av Plattformen.  
FundingPartner har umiddelbar rett til å si opp Medlemskap uten forvarsel i de tilfeller hvor Medlemmet:
· går konkurs,
· dør,
· begår vesentlige brudd eller ikke oppfyller Brukervilkår eller andre relevante Avtaler,
· misbruker egen brukerinformasjon på Plattformen,
· benytter Plattformen til kriminelle formål, eller
· ikke aksepterer endringer i vilkår
FundingPartner står også fritt til å avslutte Medlemskap ved manglende bruk av Plattformen, og dersom Medlemmet ikke er part i noen Låneavtale. Medlemmet vil i så fall varsles 2 måneder i forveien via Medlemmets oppgitte e-post. Manglende bruk av Plattformen defineres som at Medlemmet ikke har vært innlogget på Plattformen på over 12 måneder. 
Avslutting av kundeforhold vil kun inntreffe når samtlige forpliktelser er endelig oppgjort i henhold til de Avtaler Medlemmet har deltatt i gjennom sin tid som Medlem. Avslutting av Medlemskap vil medføre at Medlemmet mister sin tilgang til Plattformen. 
[bookmark: _heading=h.48pi1tg][bookmark: _Toc103589932]Begrensning på Långivers utlånsvirksomhet utover i enkeltstående tilfeller
Långivere kan, i henhold til Finansforetaksloven § 2-1 tredje ledd bokstav (f), kun investere i Lån i enkeltstående tilfeller. I henhold til forskrift om finansforetak og finanskonsern, del V, §2-18 er utlån utover én million kroner per år via låneformidlingsforetak eller finansieringsforetak å anse som konsesjonspliktig utlånsvirksomhet. Långiver erkjenner dette, og bekrefter overfor FundingPartner hver gang Långiver investerer gjennom Plattformen. Långiver bekrefter også å ikke selv drive konsesjonspliktig utlånsvirksomhet, samt at Långiver vil holde FundingPartner skadesløs for alle tap som måtte oppstå for FundingPartner dersom Långiver bryter denne bestemmelsen.
Dersom en Långiver nærmer seg grensen for hva som kan anses å drive konsesjonspliktig finansieringsvirksomhet, vil FundingPartner sperre Långiverens tilgang til å gi nye Lån på Plattformen. Långiver vil i disse tilfellene få skriftlig beskjed fra FundingPartner.  
FundingPartner har rett til å oppdatere regler og vilkår rundt tolkningen av «enkeltstående tilfeller» dersom Finanstilsynet, eller andre myndigheter, kommer med ytterligere veiledning rundt denne tolkningen.
[bookmark: _heading=h.2nusc19][bookmark: _Toc103589933]Medlemmets ansvar
Medlemmet er ansvarlig for sin bruk av Plattformen, og sin brukerprofil hos FundingPartner. Medlemmet er også ansvarlig for den informasjon som oppgis til FundingPartner eller andre via Plattformen. For å oppfylle krav i henhold til Ekomloven, forbeholder FundingPartner seg retten til å lagre og bruke informasjon Långiver oppgir via Plattformen.
Medlemmet er ansvarlig for skade påført FundingPartner eller tredjepart som følge av brudd på disse Vilkårene eller på grunn av en annen atferd. Medlemmet skal holde FundingPartner skadesløs for krav, kostander, skader og tap påført FundingPartner som følge av brudd på disse Vilkårene eller andre avtaler.

5. [bookmark: _heading=h.1302m92][bookmark: _Toc103589934]Tegningsprosessen
[bookmark: _heading=h.3mzq4wv][bookmark: _Toc103589935]Lånetilbud
Som Låneformidler tilrettelegger FundingPartner for at Låntaker kan søke Lån via Plattformen. FundingPartner vil ha Mal for Lånetilbud tilgjengelig for Låntaker, slik at dette kan utfylles i samråd med FundingPartner.  Låneforslaget inneholder relevant informasjon som rente, avbetalingsprofil og kostnader. Låntaker velger selv om Lånetilbudet skal bekreftes, herunder at Lånet legges ut på Plattformen for en Tegningsperiode på de vilkår som fremgår av Låneforslaget. Låntakers bekreftelse skal være skriftlig.
Formidlingsgodtgjørelse til FundingPartner trekkes fra Lånebeløpet ved utbetaling til Låntaker. I tilfelle ønsket Lånebeløp ikke oppnås etter avsluttet Tegningsperiode, vil Lånet bortfalle, med mindre annet fremgår av dette avsnittet. Låntaker betaler i så tilfelle ikke noen Formidlingsgodtgjørelse til FundingPartner. 
Låntaker har rett til å på forhånd spesifisere en nedre lånegrense (lavere enn ønsket Lånebeløp). Dersom Lånet ikke fulltegnes etter endt Tegningsperiode, men den oppgitte nedre lånegrensen er nådd er Låntaker forpliktet til å oppta Lånet og Långiver pliktig i å betale inn sin låneandel. Dette skal alltid spesifiseres på Plattformen, slik at Långivere er klar over minimumsgrensens eksistens og størrelse.
[bookmark: _heading=h.2250f4o][bookmark: _Toc103589936]Tegningsperiode
Tegningsperioden initieres når Lånet publiseres Plattformen. Långivere kan i denne perioden legge Tegne seg for en andel av lånet under Tegningsperioden. Tegningsperioden avsluttes: i) når det ønsket Lånebeløp er nådd; ii) ved periodens sluttdato.
Om et Lån får inn totale Tegninger på mer enn ønsket Lånebeløp vil Långivere få prioritet basert på når Tegningene ble sendt inn (etter «førstemann-til-mølla»-prinsippet).
Når Tegningsperioden er over, vil FundingPartner klargjøre Låneavtalen samt andre relevante avtaler med oppdatert informasjon som manglet ved avtaleinngåelse og som avhenger av Tegningsrundens utfall. Denne oversendes til Låntaker og Långivere. Om Tegningsperioden avsluttes uten at det resulterer i et Lån, bortfaller Lånesøknaden og Tegningen.
[bookmark: _heading=h.haapch][bookmark: _Toc103589937]Tegning
Långiver legger inn Tegning på Lån vedkommende ønsker å investere i. Tegningen er bindende fra Långivers side. Tegningen må være på minimum 1 000 norske kroner per Lån, og den må være i hele tusen. Rente påløper først etter at Tegningsperioden er avsluttet og Lånebeløpet er utbetalt til Låntaker. FundingPartner har når som helst rett til å avslutte en Tegningsperiode.
Etter at Långiver har lagt inn en Tegning og Tegningsperioden er avsluttet, må Långiver overføre midler til FundingPartner som beskrevet på Plattformen. Långivers Tegning blir automatisk kansellert om følgende inntreffer:
· Långivernes samlede Tegninger, ved Tegningsperiodens utløp, er lavere enn ønsket Lånebeløp eller den oppgitte nedre grensen Låntaker etter egen rimelig vurdering mener er nødvendig for å dekke Låntakers faktiske behov;
· Samlede innbetalte beløp fra Långivere som forpliktet Tegning er på under 80% av forespeilet lånebeløp;
· FundingPartner avslutter Tegningsprosessen;
· Långiver overfører ikke midler innen fastsatt tidsfrist 
Dersom midler ikke overføres innen fastsatt tidsfrist, og Tegningen blir ugyldig, men beløpet overføres et par dager etter fristen er utløpt, vil beløpet direkte tilbakebetales til kontoen beløpet ble innbetalt fra. 

6. [bookmark: _heading=h.319y80a][bookmark: _Toc103589938]Juridiske avtaler
[bookmark: _heading=h.1gf8i83][bookmark: _Toc103589939]Låneavtalen
Låneavtalen vil sammen med Lånetilbudet og tilhørende dokumenter regulere Lånets vilkår. Medlemmer som ønsker en kopi av sin Låneavtale kan finne den ved å logge inn på plattformen etter et lån er utbetalt til låntaker.
Låntaker er bundet til å inngå Låneavtalen i det Lånetilbudet legges ut på Plattformen og en Långiver aksepterer tilbudet ved å legge inn Tegning for en andel av Lånet. Långiver binder seg til Låneavtalen ved å legge inn Tegningen på Plattformen, og er da forpliktet til å overføre midler etter Tegningsperioden er fullført. Låneavtalen er bindende for partene etter at den er akseptert på plattformen og kan ikke frafalles.
Låntaker kan kansellere Lånet og Låneavtalen etter avsluttet Tegningsrunde dersom forholdende beskrevet i 5.3 inntreffer.
Långiver må ha skriftlig samtykke fra FundingPartner for å overdra sine rettigheter og forpliktelser i henhold til Låneavtalen til tredjepart. For at en overdragelse skal være gyldig skal Långiver varsle FundingPartner før overdragelsen, og en overdragelse til tredjepart kan kun foretas via FundingPartner.
6.1.1 [bookmark: _heading=h.40ew0vw][bookmark: _Toc103589940]Førtidig tilbakebetaling
FundingPartner er aldri part i Låneavtaler, hverken direkte eller indirekte, og skal kun fungere som låneformidler og betalingsforetak for partene. 
Låntaker har rett til å tilbakebetale hele Lånebeløpet i samsvar med vilkårene angitt i Låneavtalen.
Dersom Låntaker ikke tilbakebetaler hele Lånebeløpet i samme betaling, følges opprinnelig fastsatt avbetalingsplan. Melding om tilbakebetaling må sendes FundingPartner senest fem (5) virkedager før ønsket tilbakebetalingsdato.
6.1.2 [bookmark: _heading=h.2fk6b3p][bookmark: _Toc103589941]Mislighold og forsinket betaling
Ved én manglende betaling av månedlige avdrag og renter, vil Låntaker motta automatisk generert betalingspåminnelse per e-post. 
Fra og med den dagen en eller flere av følgende hendelser («Overdragelseshendelse») inntrer, vil alle Långivernes krav bli overført og solgt til Intrum Capital AS (org.nr 958 422 830) uten ytterligere tiltak eller bekreftelser mellom Partene:
A. låntaker i det aktuelle lånet, uavhengig av transje, i 50 sammenhengende dager har misligholdt sin plikt til å betale avdrag, renter eller andre beløp som har forfalt i henhold til Låneavtalen;
B. en realregistrert sikkerhet som i låneavtalen er krevet stilt for det aktuelle lånet, uansett transje, går tapt, herunder men ikke begrenset til at eiendom i henhold til dokumentasjon fra uavhengig tredjepart er blitt utsatt for verdiforringelse ut over 50 % av lånets størrelse (alle transjer medregnet), kausjonist dør eller blir gjenstand for hendelser nevnt i C) eller D) nedenfor, med mindre forholdet innen 21 dager etter at forholdet inntraff er rettet eller det er stilt slik alternativ sikkerhet som låneavtalen krever;
C. låntaker erkjenner offentlig eller overfor FundingPartner at låntaker ikke vil være i stand til å betale sine forpliktelser etter hvert som de forfaller over en periode på minst to måneder;
D. det begjæres oppbud, konkurs, tvangsakkord, gjeldsforhandlinger eller noen annen form for gjeldssanering eller gjeldsakkord i låntaker; forutsatt at misligholdet ikke innen samme dag er rettet. 
Fordringen blir automatisk og uten forutgående varsling overdratt etter dato for overdragelse.
Dersom en Overdragshendelse inntrer, vil lånet anses som vesentlig misligholdt, og utestående hovedstol vil kreves inndratt med umiddelbar virkning.
En notifikasjon vil deretter bli sendt ut om at kravet er overdratt til ny kreditor. Ytterligere detaljer rundt avtalen med Intrum Capital AS finnes i vedlegg 1 og vedlegg 2.
Ved automatisk overdragelse av Lånet til Intrum Capital AS som følge av mislighold beskrevet i Låneavtalen og i avsnitt 6.1.2 i disse Vilkårene, behøves ikke skriftlig samtykke fra FundingPartner.
[bookmark: _heading=h.upglbi][bookmark: _Toc103589942]Gjeldsbrev
I forbindelse med Låntakers bekreftelse av Låneavtalen må Låntaker avgi et Gjeldsbrev. Medlemmet vil derfor få tilsendt Mal for Gjeldsbrev. 
Gjeldsbrevet utgjør et særlig tvangsgrunnlag etter Tvangsfullbyrdelsesloven § 7-2 første ledd bokstav (a). Pålydende for Gjeldsbrevet skal samsvare med Lånebeløpet pluss renter og eventuelle Inndrivelseskostnader.
[bookmark: _heading=h.3ep43zb]Sikkerhetsstillelse, pant og kausjonsansvar
I de tilfeller hvor det skal stilles Sikkerhet eller garanti for Lånet, skal dette stilles i favør av samtlige Långivere i det aktuelle Lånet. Sikkerhetsstillere skal være tilknyttet Låntaker, og kan eksempelvis være eiere av Låntaker, hvis Låntaker er en juridisk person. 
I tilfeller ved Kausjonsansvar må Garantisten avgi en Erklæring om Kausjonsansvar i forbindelse med Låntakers bekreftelse og tiltredelse til Låneavtalen. Maler for dette blir oversendt Låntaker og Garantist i forbindelse med Lånetilbudet. FundingPartner vil bistå Garantisten i utformingen av Erklæringen om Kausjonsansvar før signering. 
Ved sikkerhetsstillelse eller pant vil Intrum Capital AS være sikkerhetsagent. FundingPartner vil innhente signerte pantedokumenter fra Låntaker, og oversende disse til Intrum Capital AS som står for videre prosess. 
[bookmark: _heading=h.1tuee74][bookmark: _Toc103589944]Kundeavtaler
Før Långivere kan yte lån via Plattformen, eller Låntakere kan søke lån via Plattformen, må Kundeavtale med FundingPartner aksepteres via Plattformen.  

7. [bookmark: _Toc103589945]Interkreditoravtale
[bookmark: _heading=h.4du1wux][bookmark: _Toc103589946]Hvem avtalen gjelder for
Långiver inngår i en interkreditoravtale med samtlige andre Långivere for lån formidlet via FundingPartner, identifiserbart ved et lånereferansenummer (LAI-XXXXXXXX). Interkreditoravtalen gjelder for samtlige utestående lån formidlet via FundingPartner siden 10.09.2018. 
[bookmark: _Toc103589947]Stemmerett 
Långiver har en stemme per krone utlånt i kapital tilknyttet et Lån. 
[bookmark: _Toc103589948]Samtykke ved endring av lånevilkår
For at en endring i Lånevilkår skal gjennomføres må minimum 50% av stemmene tilknyttet et Lån bli avgitt. 
Et flertall oppnås dersom 2/3 av stemmene avgitt har samme svar.
Samtlige Långivere tilknyttet et lån, identifiserbart ved et lånereferansenummer (LAI-XXXXXXXX), er bundet til å akseptere endringer i sin Låneavtale i samsvar med flertallets beslutning. 
[bookmark: _Toc103589949]Utsendelse av forslag om endringer
Låntaker tar selv initiativ til å foreslå endringer i låneavtalen og må komme med et konkret og utfyllende forslag. FundingPartner vil formidle forslaget videre til Långiverne. 
Låntaker kan selv velge å gå i samtaler med utvalgte Långivere tilknyttet et Lån i forkant av at forslag utformes. 
Forslag om endringer i en Låneavtale vil sendes elektronisk til e-postadressen Långiver har oppgitt til FundingPartner. Långiver er selv ansvarlig for å sørge for at e-postadressen er oppdatert og korrekt. 

8. [bookmark: _Toc103589950]FundingPartners tjenester
[bookmark: _heading=h.2szc72q][bookmark: _Toc103589951]Låneformidling
FundingPartner tilrettelegger for at Låntakere kan søke om Lån via Plattformen. Mal for Lånetilbud vil være tilgjengelig for utfylling i samråd med FundingPartner. Etter bekreftelse av Lånetilbud igangsettes Tegningsprosessen som beskrevet i kapittel 5. Etter endt Tegningsrunde vil FundingPartner klargjøre relevante avtaler som Låneavtalen med informasjon som manglet ved avtaleinngåelse og som avhenger av Tegningsrundens utfall. Disse oversendes Låntakere og Långivere. 
[bookmark: _heading=h.184mhaj][bookmark: _Toc103589952]Avtalemaler
I forbindelse med låneformidlingstjenesten vil Låntakere får tilsendt Maler for Lånetilbud, Låneavtale, Gjeldsbrev, samt maler for øvrige avtaler som for eksempel Kausjonsansvar der dette er nødvendig. Låntaker og/eller eventuelle Garantister fyller ut Mal, før partene blir bedt om å signere Avtalene elektronisk via Plattformen eller fysisk på originaldokumentet. FundingPartner kan konsulteres under utfylling av Avtalene, men vil ikke være part i noen låneavtaler eller tilknyttede avtaler som regulerer lånevilkår mellom låntakere og långivere. Avtalene er nærmere beskrevet i kapittel 6. 
[bookmark: _heading=h.3s49zyc][bookmark: _Toc103589953]Håndtering av betalingsstrømmer
FundingPartner har kun betalingskonsesjon, og vil ikke ta imot innskudd fra verken långivere eller låntakere. 
I forbindelse med utbetaling og tilbakebetaling av Lån vil FundingPartners konto for håndtering av klientmidler benyttes for effektiv gjennomføring av betalingsformidlingen. 
På utbetalingsdagen spesifisert i Låneavtalen skal FundingPartner sørge for at midler overføres fra Långiverne til Låntakers Bankkonto. Tilsvarende, skal Låntaker på de tidspunkter som er avtalt i Låneavtalen sørge for at korrekt beløp blir innbetalt til FundingPartners oppgitte Bankkonto, som igjen, umiddelbart vil betale ut disse midlene til Långiverne. 
Medlemmet plikter å varsle FundingPartner omgående dersom Medlemmet blir oppmerksom på en uautorisert transaksjon eller andre feil eller mangler ved en gjennomført betalingstransaksjon. 
Urettmessige betalingstransaksjoner som skyldes forhold på FundingPartners side og som FundingPartner er ansvarlig for vil bli korrigert omgående.
[bookmark: _heading=h.279ka65][bookmark: _Toc103589954]Håndtering av forsinket betaling og mislighold 
FundingPartner er ikke part i Låneavtalen. Derfor vil ikke FundingPartner på noen som helst måte representere Låntakerne ved forsinket betaling eller mislighold. Derimot har FundingPartner lagt inn provisjoner i Mal for Låneavtale som regulerer hvordan forsinket betaling og mislighold blir håndtert, samt fremforhandlet avtaler med tredjeparter som håndterer mislighold. 
[bookmark: _heading=h.meukdy][bookmark: _Toc103589955]Kostnader
FundingPartner har rett til å trekke fra kostnader, slik de til enhver tid fremgår på Plattformen fra tilbakebetalinger av renter og avdrag Långiver mottar fra Låntaker. 
FundingPartner har også rett til å trekke fra kostnader, slik de til enhver tid fremgår av Låneformidlingstilbudet i forbindelse med formidling av lån fra Långivere til Låntaker. 
FundingPartner kan belaste Låntaker de administrative og løpende kostnader som til enhver tid fremgår av Låneformidlingstilbudet Låntaker har fått. FundingPartner kan til enhver tid velge å avstå fra, eller endre, de kostnader og gebyrer som Låntaker må betale i tilknytning til et lån, såfremt dette er i favør Låntaker. 
Kostnadene for Långiver vil enhver tid fremgå av Prislisten som ligger tilgjengelig på Plattformen. 
Dersom gebyrer eller honorarer som belastes Långivere endres, må FundingPartner gi beskjed til Medlemmene minst en (1) måned før gebyret endres eller innføres. Endringer i gebyrer gjelder ikke allerede formidlede Lån. 

[bookmark: _heading=h.36ei31r][bookmark: _Toc103589956]9.  Persondata
9.1 Behandlingsansvar
FundingPartner er ansvarlig for å behandle Medlemmers persondata, som innhentes av, eller på vegne av, FundingPartner, i samsvar med gjeldende lovgivning. 
Fullstendig redegjørelse for behandling av Medlemmers persondata er definert i FundingPartners personvernerklæring, som til enhver tid vil være oppdatert og tilgjengelig på FundingPartners hjemmeside. Medlemmer må akseptere personvernerklæringen, herunder FundingPartners behandling av persondata, ved registrering på plattformen.
9.2 Deling ved opprettelse av nye kundeforhold
FundingPartner er et heleid datterselskap av FundingPartner Group AS (organisasjonsnummer 926 416 014). Dersom Medlemmet ønsker å opprette kundeforhold hos andre foretak som er datterselskaper av FundingPartner Group AS, kan Medlemmet gi sitt samtykke til at dette foretaket kan innhente personopplysninger som Medlemmet har oppgitt til FundingPartner. 
[bookmark: _heading=h.1ljsd9k]
[bookmark: _Toc103589957]10.  Hvitvaskingsrutiner og Medlemsinformasjon
FundingPartner plikter å etterleve Hvitvaskingsloven (eller den til enhver tid gjeldende hvitvaskingslov), samt andre offentlige regler rundt innhenting av Medlemsinformasjon. FundingPartner må blant annet kontrollere om: 
· Medlemmet er en politisk eksponert person; 
· hvor Medlemmets midler kommer fra; og
· Medlemmet er omfattet av relevante sanksjonslister. 
Medlemmet plikter å forsikre seg om at transaksjoner som gjennomføres gjennom Plattformen ikke er knyttet til hvitvasking. Medlemmet plikter så raskt som mulig å sende FundingPartner relevant informasjon om hvor Medlemmets midler kommer fra, og hva Medlemmet ønsker å oppnå med investeringer gjennom Plattformen, samt på korrekt måte å besvare de spørsmål FundingPartner stiller i forbindelse med sine antihvitvaskingsrutiner.

[bookmark: _heading=h.45jfvxd][bookmark: _Toc103589958]11.  Under Finanstilsynets tilsyn
FundingPartner innehar konsesjon som betalingsforetak og låneformidlingsforetak i Norge, jf. Finansforetaksloven §§ 2-10 og 2-18. FundingPartner er således underlagt Finanstilsynets tilsyn. 

[bookmark: _heading=h.2koq656][bookmark: _Toc103589959]12.  Immateriell eiendom
Plattformen, alt innhold på denne, inkludert eventuelle nedlastbare filer og bilder, eies av FundingPartner eller relevante lisensgivere. Plattformen, og alt innhold på denne, er beskyttet av immaterielle- og markedsrettslige lover. Dette innebærer at ingen del av innholdet får kopieres eller anvendes uten at det foreligger skiftelig samtykke fra FundingPartner. FundingPartner reserverer seg for eventuelle feil på Plattformen. Både Långiver og Låntaker plikter å holde FundingPartner skadesløs mot krav som vedrører Låntakers eventuelle krenkelse av tredjeparts rettigheter.

[bookmark: _heading=h.zu0gcz][bookmark: _Toc103589960]13.  Øvrige forhold
FundingPartner forbeholder seg retten til å endre sine Vilkår når som helst. Endringer vil bli publisert på Plattformen. Ved omfattende endringer vil Medlemmet varsles om endringen og bli bedt om å samtykke til endringene. Dersom Medlemmet ikke aksepterer vilkårsendringene innen den frist som fremgår av varselet, og FundingPartner heller ikke varsles om noe annet, vil FundingPartner legge til grunn at Medlemmet har akseptert vilkårsendringene.
Vilkårsendringer vil tre i kraft umiddelbart.  Dersom Medlemmet ikke vil samtykke til vilkårsendringene vil Medlemskapet opphøre. Avtaler inngått, eller innsendte Tegninger, gjelder selv om Medlemmet avslutter sitt Medlemskap. 
Utover det som fremgår i disse Vilkårene, kan ikke et Medlem overdra rettigheter eller forpliktelser etter Avtalen uten FundingPartners skriftlige godkjennelse. FundingPartner har rett til å overdra rettigheter og forpliktelser uten Medlemmets godkjennelse.
Alle meddelelser, varsler ol. mellom FundingPartner og et Medlem skal skje skriftlig via Plattformen og/eller via e-post. Kommunikasjonsspråket er norsk eller engelsk. Meddelelser skal anses som å ha kommet frem til mottakeren etter en dag forutsatt at meddelelsen sendes via e-post.

[bookmark: _heading=h.3jtnz0s][bookmark: _Toc103589961]14.  Tvister
Tvist vedrørende tolkningen eller anvendelsen av FundingPartners Vilkår skal tolkes i henhold til norsk lov, og avgjøres av de alminnelige domstoler med Oslo tingrett som verneting.


Allmenne vilkår for långivere og låntakere


[bookmark: _heading=h.1yyy98l][bookmark: _Toc103589962]15.  Vedlegg 1: Avtale med Intrum Capital AS for Långivere

AVTALEVILKÅR
1. BAKGRUNN
1.1. Denne avtalen, heretter benevnt «avtalen», er inngått mellom 
Selger:
A. Långiver (Investor)
Og
Kjøper:
B. Intrum Capital AS, Hoffsveien 70B, Postboks 283 Skøyen, 0213 Oslo, org.nr. 958 422 830, heretter benevnt Kjøper.
1.2. Som følge av denne avtalen overdras eierskap til alle aktuelle fordringer mellom Långiver og Låntaker som inngås på Plattformen automatisk på beregningsdatoen jf. punkt 2.2
1.3. Den fordring som overdras har under selgers eierskap blitt administrert av FundingPartner AS.


2. AVTALENS OMFANG
2.1. Beregningsdato er det tidspunktet fordringen blir overdratt til Kjøper. Fordringen blir automatisk og uten forutgående varsling overdratt etter beregningsdatoen.
2.2. Fra og med den dagen en eller flere av følgende hendelser («Overdragelseshendelse») inntrer, overdras Fordringen uten ytterligere tiltak eller bekreftelser mellom Partene:	
A. låntaker i det aktuelle lånet, uavhengig av transje, i 50 sammenhengende dager har misligholdt sin plikt til å betale avdrag, renter eller andre beløp som har forfalt i henhold til Låneavtalen;
B. en realregistrert sikkerhet som i låneavtalen er krevet stilt for det aktuelle lånet, uansett transje, går tapt, herunder men ikke begrenset til at eiendom i henhold til dokumentasjon fra uavhengig tredjepart er blitt utsatt for verdiforringelse ut over 50 % av lånets størrelse (alle transjer medregnet), kausjonist dør eller blir gjenstand for hendelser nevnt i C) eller D) nedenfor, med mindre forholdet innen 21 dager etter at forholdet inntraff er rettet eller det er stilt slik alternativ sikkerhet som låneavtalen krever;
C. låntaker erkjenner offentlig eller overfor FundingPartner at låntaker ikke vil være i stand til å betale sine forpliktelser etter hvert som de forfaller over en periode på minst to måneder;
D. Det begjæres oppbud, konkurs, tvangsakkord, gjeldsforhandlinger eller noen annen form for gjeldssanering eller gjeldsakkord i låntaker; forutsatt at misligholdet ikke innen samme dag er rettet. Dagen for overdragelse etter klausul 2.2 over er heretter benevnt «Beregningsdatoen».
2.3. Overføringsdato skal være den dato fordringene flyttes fra FundingPartner AS sitt system til Kjøpers system.
2.4. Alle innbetalinger på fordringen fra og med beregningsdatoen tilfaller i sin helhet Kjøper.
2.5. Kjøpet omfatter hele saldo på fordringen. Prisen på fordringen er basert på hovedstolen.
2.6. Kjøper overtar avtaler knyttet til enkeltsaker under porteføljen, herunder gjeldsbrev, avdragsordninger/lønnstrekk og/eller forlik.

3. PRIS OG OPPGJØR
3.1. Oppgjør av fordringene skal gjennomføres ihht. til oversikt i punkt 3.2
3.2. 



Modell for realregistrerte sikkerheter: (eiendom, båter, fly)
	
	Fordeling av innkrevet beløp

	Risikoklasse
	Pris ved vesentlig mislighold
	Selger (Investor)
	Kjøper (Intrum C.)

	A
	0,5%
	88%
	12%

	B
	0,5%
	85%
	15%

	C
	0,5%
	80%
	20%

	D
	0,5%
	75%
	25%



Modell for ikke realregistrerte sikkerheter (ENK, personlig garanti, kundefordringer, varelager)
	
	Fordeling av innkrevet beløp

	Sikkerhetsgrad
	Pris ved vesentlig mislighold
	Selger (Investor)
	Kjøper (Intrum C.)

	81-120%
	0,5%
	88%
	12%

	31-80%
	0,5%
	80%
	20%

	00-30%
	0,5%
	70%
	30%



Merk:
Personlig garanti teller som sikkerhet i sikkerhetsgradvurderingen.
Garanti teller ikke som forbedret sikkerhet.
[image: Text, letter

Description automatically generated]
Profit Sharing opphører 48 måneder etter at fordringen er overdratt til IC, etter dette tidspunktet tilfaller eventuelle innbetalinger IC i sin helhet. Dette gjelder likevel ikke dersom IC ikke på lojal måte har forsøkt å inndrive Fordringen på en alminnelig effektiv måte.
3.3. Inndekningsrekkefølgen ved innbetaling etter overdragelse er som følger:
1. Omkostninger knyttet til innfordring av fordringen, herunder salærer, rettsgebyr og andre rettslige omkostninger.
2. Profit sharing av hovedstol inkludert påløpte renter frem til kravet er overført.
3. Renter etter overføringen av kravet som tilfaller Intrum Capital AS.
4. Eventuelle krav FundingPartner AS måtte ha mot låntaker.
3.4. Kjøper bærer all kostnadsrisiko etter at eiendomsretten til fordringen blir overført til Kjøper.
3.5. Oppgjør ihht. avtale utbetales etterskuddsvis månedlig til FundingPartner AS sin bankkonto nr. 1503.90.46153 med frigjørende virkning for Kjøper. Beløpet vil umiddelbart distribueres videre til Långiver.
3.6. Selger kan ikke gjøre gjeldende tap som måtte oppstå etter at IC har betalt til FundingPartner AS sin konto for innbetaling, ihht. den til enhver tid gjeldende betalingsavtale.



4. SELGERS ANSVAR
4.1. FundingPartner AS oversender all nødvendig informasjon vedrørende sakene i Kjøpers format og gjør tilgjengelig de relevante originaldokumenter for Kjøper.
4.2. Selger godtar at all informasjon FundingPartner AS har mottatt fra Selger kan deles med Kjøper.
4.3. Selger skal undertegne transporterklæring som FundingPartner AS oppbevarer frem til vilkårene for transporten er oppfylt. Når vilkårene for transporten er oppfylt vil transporterklæringen bli overført til Kjøper.

5. KJØPERS ANSVAR
5.1. Kjøper trer fra Overføringsdato inn i løpende innfordringsprosedyrer knyttet til de fordringer som overdras som følge av Avtalen.
5.2.  Kjøper forplikter seg til å utføre inkassoarbeidet i overensstemmelse med god inkassoskikk og innenfor inkassolovens (lov om inkassovirksomhet og annen inndriving av forfalte pengekrav av 13.5.1988 nr. 26) bestemmelser for øvrig.
5.3. Kjøper har ansvar for å inneha enhver offentlig tillatelse som måtte være påkrevet for å eie og inndrive fordringene.
5.4. Kjøper forplikter seg til, i den grad det er mulig, å underrette skyldner om overtagelse av kravet.
5.5.  Kjøper kan ikke gjøre gjeldende noen form for reklamasjonskrav når det gjelder debitorenes betalingsevne og/eller vilje.
5.6. Kjøper dekker kostnader knyttet til overføring og innkonvertering av sakene.
5.7. Kjøper kan ikke gjøres ansvarlige for tap som måtte oppstå i forbindelse med FundingPartner AS sine systemer og webportal.
5.8. Kjøper kan ikke gjøres ansvarlig for tap i forbindelse med at fordringer urettmessig blir overført til IC.
5.9. Kjøper kan ikke holdes ansvarlig for eventuelle tap som skulle oppstå hvis FundingPartner AS går konkurs eller melder oppbud.

6. GENERELT
6.1. Oppstår tvist om forståelsen eller gjennomføringen av denne avtalen skal denne avgjøres etter norsk rett.
6.2. Verneting er Oslo tingrett.


Signatur Selger og Långiver (investor) (navn/dato)
(Se nederst på dette dokumentet)

____________________





[bookmark: _Toc103589963]16.  Vedlegg 2: Transporterklæring til Intrum Capital (Kun i tilfeller ved mislighold)

TRANSPORTERKLÆRING
Det bekreftes herved at Selger / Långiver, har solgt fordring i henhold til avtale om kjøp av fordringer, datert i dag, se elektronisk dato på dokument, til Intrum Capital AS, org. nr. 958 422 830.

FundingPartner AS oppbevarer denne transporterklæringen frem til de suspentive vilkårene for transporten er oppfylt.

Ved at Intrum Capital AS har fått dette dokumentet i hende er eiendomsretten overført til Intrum Capital AS. 

Betaling med befriende virkning kan kun skje til:		Intrum Capital AS
							Postboks 283, Skøyen
							0213 Oslo
							Kto.nr: 1644.31.34542

	 
	Selger og Långiver (navn / dato):


	



________________________________


Selger og Långiver














































FUNDINGPARTNER SECURITIES AS
Alminnelige forretningsvilkår
Gyldig fra 4. august 2022

Disse forretningsvilkår («Forretningsvilkårene») er utarbeidet i henhold til lov om verdipapirhandel av 29. juni 2007 nr. 75 («vphl.») med tilhørende forskrifter. Begrep som er definert i vphl. har tilsvarende betydning når de er benyttet i Forretningsvilkårene.
Kunder av FundingPartner Securities AS («Foretaket») anses å ha vedtatt Forretningsvilkårene som bindende for seg når kunden, etter å ha mottatt vilkårene, inngir ordre, inngår avtaler eller gjennomfører handler med Foretaket. 

9. [bookmark: _Toc110506297] Kort om FundingPartner Securities
[bookmark: _Toc107831152][bookmark: _Toc107831267][bookmark: _Toc110506298]Kontaktinformasjon
FundingPartner Securities AS
Org.nr: 926560077
Gaustadalléen 21, 0349 Oslo
Telefon: 21 09 83 70
Epost: kontakt-securities@fundingpartner.no
Nettside: fundingpartnersecurities.no

[bookmark: _Toc107831153][bookmark: _Toc107831268][bookmark: _Toc110506299]Hvilke tjenester FundingPartner Securities har tillatelse til å yte
Foretaket har konsesjon til å yte følgende investeringstjenester, jf. vphl. § 2-1 (1):
Nr. 1: Mottak og formidling av ordre knyttet til ett eller flere finansielle instrumenter
Nr. 2: Utførelse av ordre på vegne av kunde
Nr. 7: Plassering av finansielle instrumenter der foretaket ikke avgir fulltegningsgaranti
Foretaket har konsesjon til å yte følgende tilknyttede tjenester, jf. vphl. § 2-6 (1):
Nr. 1: Oppbevaring og administrasjon av finansielle instrumenter på kunders vegne, inkludert forvaltning av kontanter og sikkerhetsstillelse, samt andre forvaltningstjenester. Dette omfatter ikke virksomhet som består i levering og vedlikehold av verdipapirkontoer etter avsnitt A punkt 2 i vedlegg til forordning (EU) nr. 909/2014. 
Nr. 3: Rådgivning om foretaks kapitalstruktur, industrielle strategi og beslektede spørsmål, samt rådgivning og tjenester i forbindelse med fusjoner og oppkjøp av foretak.

[bookmark: _Toc107831154][bookmark: _Toc107831269][bookmark: _Toc110506300]Tilsynsmyndighet
Foretaket står under tilsyn av Finanstilsynet.

10. [bookmark: _Toc107831155][bookmark: _Toc107831270][bookmark: _Toc110506301]Hva forretningsvilkårene gjelder
Forretningsvilkårene gjelder for Foretakets investeringstjenester og tilknyttede tjenester samt tjenester vedrørende transaksjoner i finansielle instrumenter. 
Med «Kunden» menes i disse Forretningsvilkårene enhver investor, aksjonær, andelshaver, oppdragsgiver, motpart mv. som står i et rettsforhold til FundingPartner Securities som følge av FundingPartner Securities sin utøvelse av investeringstjenester eller tilsvarende virksomhet.
Med «Oppdragsgiveren» menes utstederselskap, annet selskap eller personer som har inngått mandatavtale med Foretaket med sikte på at FundingPartner Securities skal bistå vedkommende med tilretteleggelse av emisjoner av finansielle instrumenter. 
Enhver Kunde, herunder Oppdragsgivere omfattes i utgangspunktet av verdipapirhandellovens regler om kundebeskyttelse, men omfanget av kundebeskyttelsen avhenger av hvorvidt Kunden/Oppdragsgiveren klassifiseres som ikke-profesjonell kunde eller profesjonell kunde.
For følgende forhold vil det kunne bli inngått særskilt avtale eller tilleggsavtale:
· Tjenester i forbindelse med plassering av emisjoner eller tilbud
· Kontoførertjenester tilknyttet VPS 
Forretningsvilkårene gjelder i tillegg til særskilte avtaler som inngås mellom FundingPartner Securities og Kunden. Ved eventuell motstrid mellom slike avtaler som nevnt i forrige ledd og Forretningsvilkårene, skal avtalene ha forrang.
I tillegg til ovennevnte, vil tjenestene som nevnt i punkt 1.2 kunne være regulert av vphl., aksjeloven og allmennaksjeloven, selskapsloven, kjøpsloven, avtaleloven, med forskrifter, og annen relevant lovgivning. 
FundingPartner Securities er i tillegg forpliktet til å følge regler for god forretningsskikk etter vphl. Foretaket har også interne retningslinjer som sikrer at etiske normer følges og interessekonflikter søkes forhindret. 

11. [bookmark: _Toc107831156][bookmark: _Toc107831271][bookmark: _Toc110506302]Lydopptak av investeringstjenester
FundingPartner Securities vil foreta lydopptak og lagre all elektronisk kommunikasjon i tilknytning til samtlige investeringstjenester. FundingPartner Securities har ikke anledning til å utføre ordre eller indikasjoner som ringes inn til telefoner som ikke er tilkoblet lydutstyr. Lydopptak og annen dokumentasjon for avtaler, ordre og indikasjoner på ordre som er inngitt på annen måte, vil bli oppbevart av FundingPartner Securities. Ordre tas i utgangspunktet imot digitalt, og ikke pr. telefon. For fysiske møter hvor det ytes investeringstjenester, vil notater fra møtet blir lagret og oppbevart elektronisk. 
Lydopptak vil bli oppbevart i en periode som samsvarer med gjeldende rett beregnet fra opptaksdag og vil normalt bli slettet etter utløpet av den pålagte oppbevaringstiden. Lydopptak med den enkelte kunde vil kunne gjenfinnes ved søk blant annet på tidspunkt for samtalen, oppringt telefonnummer/telefonnummer ringt fra og ansatte hos FundingPartner Securities som mottok ordren. FundingPartner Securities kan bli pålagt å utlevere lydopptak til offentlig myndighet og andre som kan kreve dette i medhold av lov. Dokumentasjon av kommunikasjon gjennom andre kommunikasjonskanaler enn telefon ved ytelse av investeringstjenester vil bli oppbevart av Foretaket i en periode som samsvarer med gjeldende rett.
Foretaket vil etter forespørsel fra kunden gjøre lydopptak og annen dokumentasjon tilgjengelig for kunden. Det vises for øvrig til punkt 28 Behandling av personopplysninger. 

12. [bookmark: _Toc107831157][bookmark: _Toc107831272][bookmark: _Toc110506303]Kundeklassifisering
Foretaket har i henhold til vphl. plikt til å klassifisere sine Kunder i kundekategorier, henholdsvis ikke-profesjonelle kunder og profesjonelle kunder. Det er gitt bestemmelser i vphl. og tilhørende forskrifter om hvordan kategoriseringen skal skje. FundingPartner Securities vil informere alle kunder om hvilken kategori de er klassifisert i.
Klassifiseringen har betydning for omfanget av kundebeskyttelsen. Det stilles større krav til blant annet informasjon og rapportering til Kunder klassifisert som ikke-profesjonelle enn til Kunder klassifisert som profesjonelle. FundingPartner Securities har i henhold til vphl. plikt til å innhente opplysninger om Kunder for å vurdere om tjenesten og/eller det aktuelle finansielle instrumentet er hensiktsmessig for Kunden. Klassifiseringen har betydning for omfanget av hensiktsmessighetsvurderingen samt for vurderingen av hva som vil utgjøre «beste utførelse» ved gjennomføring av handler for Kunden, se punkt 7.2.3.
Kunden kan anmode FundingPartner Securities om å endre kundeklassifiseringen. For profesjonelle kunder som ønsker å bli behandlet som ikke-profesjonelle kunder må FundingPartner Securities samtykke i dette og avtale om dette må inngås mellom partene. Ikke-profesjonelle kunder som ønsker å bli klassifisert som profesjonelle kunder må oppfylle vilkår som er fastsatt i lovgivningen. Nærmere informasjon om vilkår for, fremgangsmåten ved og om konsekvensene av slik omklassifisering kan fås ved henvendelse til FundingPartner Securities.

13. [bookmark: _Toc107831158][bookmark: _Toc107831273][bookmark: _Toc110506304]Kundens ansvar for opplysninger gitt foretaket, fullmakter mv.
For å oppfylle kravene til å «kjenne sine kunder» etter hvitvaskingsregelverket og lovgivningens bestemmelser om hensiktsmessighetstest har FundingPartner Securities plikt til å innhente og oppdatere en rekke opplysninger om kunden. Innhenting av kundeopplysninger gjøres også for å oppfylle kravene til informasjon i henhold til lovgivningen om transaksjonsrapportering og FATCA[footnoteRef:1] og CRS[footnoteRef:2] rapportering i henhold til internasjonale avtaler Norge er bundet av. [1:  Foreign Account Tax Compliance Act, gjelder for amerikanske borgere og skattesubjekter.]  [2:  Common Reporting Standard, gjelder for borgere og skattesubjekter i land som har sluttet seg til CRS-avtaleverket, primært gjelder dette OECD-land.] 

Kunden må ved etablering av forretningsforholdet meddele FundingPartner Securities personnummer/organisasjonsnummer, LEI[footnoteRef:3] (hvis forespurt), adresse, skatteland, telefonnummer, e-postadresse, eiere eller reelle rettighetshavere til juridiske personer, samt personer med ordrefullmakt. Fysiske personer skal oppgi sitt eller sine statsborgerskap. [3:  Legal Entity Identifier.] 

Kunden skal oppgi bankkontoer og hvis forespurt verdipapirkontoer i VPS eller annet tilsvarende register, inkludert kontohavers navn og reelle rettighetshavere.
Kunden forplikter seg til å gi FundingPartner Securities fyllestgjørende og korrekte opplysninger om investeringserfaring som er relevant for de ønskede tjenester og finansielle instrumenter. 
Kunden forplikter seg også til å informere FundingPartner Securities dersom det skjer vesentlige endringer i opplysninger som tidligere er gitt.
Kunden er innforstått med at FundingPartner Securities er berettiget til å legge opplysningene gitt av Kunden til grunn for sin vurdering av om tjenesten eller det finansielle instrumentet er hensiktsmessig for Kunden. Kunden er også innforstått med at FundingPartner Securities har rett til å foreta egne undersøkelser for å forsikre seg om at de innhentede opplysninger er pålitelige. 
Videre er Kunden innforstått med at dersom FundingPartner Securities ikke gis tilstrekkelige opplysninger, vil FundingPartner Securities ikke kunne avgjøre om tjenesten eller det finansielle instrumentet er hensiktsmessig for Kunden. Kunden vil i slike tilfeller bli informert om at opplysningene gitt FundingPartner Securities er utilstrekkelige og at tjenesten eller produktet da er å betrakte som uhensiktsmessig. Dersom Kunden likevel fortsatt ønsker tjenesten eller produktet, vil Kunden kunne fullføre registreringen og benytte tjenestene/produktene til tross for advarsel om at tjenestene/produktene anses å være uhensiktsmessige for Kunden. Manglende eller ufullstendige opplysninger vil derved kunne redusere den investorbeskyttelse kunden ellers er berettiget til.
Kunden innestår for at egen handel/instruksjon og oppgjør skjer i samsvar med og innenfor de tillatelser og fullmakter som måtte gjelde for Kundens handel med finansielle instrumenter. Kunden skal etter krav fra FundingPartner Securities dokumentere slike tillatelser og fullmakter.
Dersom Kunden er et utenlandsk foretak, forbeholder FundingPartner Securities seg retten til på Kundens regning å kreve fremlagt en begrunnet juridisk uttalelse om Kundens tillatelser og fullmakter til å inngå den aktuelle handel.
Inngivelse av ordre, handel og andre avtaler knyttet til finansielle instrumenter skjer på plattform hvor Kunden har opprettet en bruker med egen pålogging for den eller de hos Kunden som har fullmakt til å handle på Kundens vegne. Handel eller aksept utført fra Kundens bruker er bindende for Kunden. Kunden er ansvarlig for til enhver tid å holde FundingPartner Securities oppdatert med hensyn til hvem som kan inngi ordre eller akseptere handler for Kunden. FundingPartner Securities vil ikke akseptere fullmakter som angir rammer for den enkelte Kundes handel, med mindre dette på forhånd er skriftlig avtalt. Kunden forplikter seg til å sikre at de midler og finansielle instrumenter som det enkelte oppdrag omfatter er fri for heftelser av enhver art, så som pant, sikkerhetsrett (tilbakeholdsrett), arrest mv. Det samme gjelder for de tilfeller der Kunden handler som fullmektig for tredjemann.

14. [bookmark: _Toc107831159][bookmark: _Toc107831274][bookmark: _Toc110506305]Kundens eget ansvar og risiko
Kunden er innforstått med at investeringer i og handel med finansielle instrumenter og andre beslektede instrumenter er forbundet med risiko for tap. Den investerte kapital kan øke eller reduseres i verdi. Verdien av finansielle instrumenter avhenger blant annet av svingninger i finansmarkedene. Historisk verdiutvikling og avkastning kan ikke benyttes som pålitelig indikator på fremtidig utvikling og avkastning på finansielle instrumenter. 
Finansielle instrumenter og andre beslektede instrumenter kan ha ulik likviditetsgrad. Investeringsprodukter tilrettelagt av FundingPartner Securities har høy iboende likviditetsrisiko, dvs. at investeringene som regel har en langsiktig tidshorisont hvor planlagt realisasjon kan ligge inntil fem år frem i tid, og det er sjeldent aktiv annenhåndsomsetning i de obligasjoner som er tilrettelagt.
For mer detaljert informasjon om egenskaper knyttet til finansielle instrumenter, samt til den risiko som er knyttet til handel med ulike finansielle instrumenter, vises det til informasjonsskriv som finnes på FundingPartner Securities sine hjemmesider. For hvert produkt blir det også utarbeidet informasjonsmemorandum/selskapspresentasjon eller lignende. Det vil også bli laget egen tegningsdokumentasjon, som vil ha egne bestemmelser om ansvarsforhold med videre. Dette materialet vil bli oversendt til Kunden forut for at FundingPartner Securities leverer tjenester til Kunden dersom dette er påkrevd.
Kunden må selv evaluere risikoen forbundet med det aktuelle instrument/produkt og marked.
Kunden bør avstå fra å foreta investeringer i og handel med finansielle instrumenter dersom Kunden selv ikke er innforstått med den risiko som er forbundet med slik investering eller handel. Kunden oppfordres til å søke råd hos relevante rådgivere og, etter behov, søke utfyllende informasjon i markedet før Kunden tar sin beslutning.
Alle handler Kunden gjennomfører skjer på Kundens eget ansvar og etter Kundens eget skjønn og avgjørelse. FundingPartner Securities garanterer ikke for noe bestemt utfall av en kundes handel.
Kunden er selv ansvarlig for å påse at Kunden oppfyller alle krav som følger av lovgivningen, Forretningsvilkårene og for å oppfylle de regler, vilkår og betingelser som til enhver tid gjelder for det enkelte handelssystem som handler gjøres på. 
Kunden må utvise et særskilt ansvar for å påse at Kundens virksomhet ikke er i strid med bestemmelsene om innsidehandel, markedsmanipulasjon og god forretningsskikk. 

15. [bookmark: _Toc107831160][bookmark: _Toc107831275][bookmark: _Toc110506306]Ordre og oppdrag
[bookmark: _Toc107831161][bookmark: _Toc107831276][bookmark: _Toc110506307]Tilrettelegging
15.1.1 [bookmark: _Toc107831162][bookmark: _Toc107831277][bookmark: _Toc110506308]Rettsforholdet mellom Foretaket og Kunder
FundingPartner Securities sitt ansvar og rolle i tilrettelegging av prosjekter og emisjoner reguleres av disse Forretningsvilkår samt av gjeldende lovgivning for den aktuelle plasseringen.
FundingPartner Securities tilbyr ikke aktiv forvaltning, og de transaksjoner Kunden gjennomfører skjer således etter Kundens eget skjønn og egen beslutning.
FundingPartner Securities vil utarbeide prospekter, informasjonsmemorandum eller annet tegningsmateriale for den enkelte emisjon. FundingPartner Securities sitt ansvar for opplysninger i dette materialet reguleres av bestemmelsene i forretningsvilkårenes pkt. 18, med mindre annet følger av tegningsmaterialet.
FundingPartner Securities vil sende ut melding om tildeling til alle Kunder som tegner seg og tildeles finansielle instrumenter der FundingPartner Securities er tilrettelegger.
FundingPartner Securities vil ikke forskuttere for kundenes innbetaling av tegningsbeløp. Mottatte tegningsbeløp vil bli plassert på særskilt emisjonskonto eller på klientkonto til midlene overføres samlet til utstederselskapet. 

15.1.2 [bookmark: _Toc107831163][bookmark: _Toc107831278][bookmark: _Toc110506309]Interessekonflikter
FundingPartner Securities vil, når det er tilrettelegger eller rådgiver ved emisjoner der FundingPartner Securities sine Kunder deltar, påse at både Oppdragsgiver og de aktuelle Kunder gis en rimelig behandling. Foretaket vil i slike tilfeller opptre som oppdragstager for utsteder, men samtidig etterstrebe at verken Kunder eller Oppdragsgiver usaklig tilgodeses på bekostning av hverandre.

[bookmark: _Toc107831164][bookmark: _Toc107831279][bookmark: _Toc110506310]Ordre fra kunder
15.1.3 [bookmark: _Toc107831165][bookmark: _Toc107831280][bookmark: _Toc110506311]Inngivelse av ordre
Ordre fra Kunden kan inngis digitalt gjennom plattformen Foretaket benytter, eventuelt skriftlig på e-post til FundingPartner Securities etter avtale og slik angitt i prospekter og øvrig dokumentasjon utarbeidet i forbindelse med transaksjoner i finansielle instrumenter. Ordren er bindende for Kunden når ordren har kommet frem til Foretaket med mindre annet er særskilt avtalt. En ordre anses som kommet frem til Foretaket først når Foretaket har mottatt ordren. Ved elektronisk kommunikasjon kan Foretaket ikke lastes for forsinkelser som er utenfor deres kontroll, som for eksempel forsinkelser hos systemleverandør, teleoperatør etc. 
FundingPartner Securities vil ikke være forpliktet til å utføre ordre eller inngå avtale som FundingPartner Securities antar vil kunne medføre brudd på offentligrettslige lover. FundingPartner Securities er heller ikke forpliktet til å utføre ordre som er avgitt/sendt inn og mottatt før kundeavtale er inngått, kundeklassifisering og hensiktsmessighetstest er gjennomført.

15.1.4 [bookmark: _Toc107831166][bookmark: _Toc107831281][bookmark: _Toc110506312]Oppdragsperiode
Oppdragsperiode for ordre om tegning i unoterte finansielle instrumenter følger av tegningsmaterialet for hver emisjon.
Oppdragsperiode for ordre knyttet til annenhåndshandel i unoterte finansielle instrumenter er én måned, med mindre annet følger av avtale mellom Kunden og Foretaket.

15.1.5 [bookmark: _Toc107831167][bookmark: _Toc107831282][bookmark: _Toc110506313]Retningslinjer for beste resultat
Foretaket vil som utgangspunkt ikke utføre kundeordre. I eventuelle unntakstilfeller hvor dette forekommer, vil FundingPartner Securities søke å sikre Kunden best mulige betingelser ved utførelse av mottatte ordre innenfor oppdragsperiodens varighet. FundingPartner Securities har utarbeidet retningslinjer for beste resultat. Handler vil bli gjennomført i overensstemmelse med disse retningslinjene med mindre Kunden har gitt spesifikke instruksjoner om hvordan handelen skal gjennomføres. Ordren vil i så tilfelle utføres i tråd med slik instruksjon.
«Retningslinjer for beste resultat» må særskilt godkjennes av Kunden før FundingPartner Securities kan utføre ordre på vegne av Kunden. Det gjøres særskilt oppmerksom på at Foretaket utfører ordre utenfor handelsplass, jf. vphl. § 10-19 (7), og at Kunden ved å godkjenne «Retningslinjer for beste resultat» samtykker til dette. 
FundingPartner Securities forbeholder seg rett til å aggregere Kundens ordre med ordre fra andre kunder, personer eller foretak som er eller ikke er tilknyttet FundingPartner Securities som beskrevet i retningslinjene for ordreutførelse. Aggregering av ordre vil kunne finne sted dersom det er usannsynlig at aggregering generelt vil være til ulempe for Kundene. Kunden er imidlertid innforstått med at aggregering av ordre i enkelttilfeller kan medføre en ulempe.

15.1.6 [bookmark: _Toc107831168][bookmark: _Toc107831283][bookmark: _Toc110506314]Kansellering av ordre
For unoterte finansielle instrumenter vil ordre bare kunne kanselleres dersom Foretaket samtykker. Samtykket avhenger blant annet av forholdet til avtalemotparter.

[bookmark: _Toc107831169][bookmark: _Toc107831284][bookmark: _Toc110506315]Levering og betaling av finansielle instrumenter
FundingPartner Securities håndterer ordre i finansielle instrumenter ved å formidle handel mellom Kunden og potensielle selgere eller kjøpere, som kan ha et kundeforhold til FundingPartner Securities. Oppgjør og oppgjørsfrister følger da etter nærmere avtale.
FundingPartner Securities påtar seg intet ansvar for rettidig oppgjør.
Partene er gjensidig og direkte ansvarlige overfor hverandre for rettidig levering av papirer og pengeoppgjør på avtalt oppgjørsdag. Partenes forhåndsgodkjenning av hverandre som motparter i handelen innebærer at FundingPartner Securities ikke vil ha oppgjørsansvar overfor partene ved eventuelt mislighold knyttet til gjennomføring av handelen, jf. vphl.
Selger skal stille avtalt antall finansielle instrumenter tilgjengelige fri for heftelser på oppgjørsdag. Inngivelse av ordre om salg av finansielle instrumenter eller aksept av et salgstilbud medfører, med mindre annet er skriftlig avtalt, at FundingPartner Securities er gitt fullmakt til å anmode kundens kontofører om frigivelse av de aktuelle finansielle instrumenter/instruere om overføring av de aktuelle selskapsandeler til kjøper. Kjøper forplikter seg til å foreta innbetaling av kjøpesum samt eventuelt meglerhonorar til FundingPartner Securities sin klientkonto med valutering per oppgjørsdag. FundingPartner Securities vil, i den grad rettidig levering finner sted fra kjøper og selger, bistå teknisk i forbindelse med gjennomføringen av oppgjøret. Under forutsetning av at kjøpesum samt meglerhonorar er innbetalt til FundingPartner Securities sin klientkonto med valutering per oppgjørsdag, vil FundingPartner Securities instruere om overføring av de aktuelle finansielle instrumentene til kjøper.
I forbindelse med transaksjoner med VPS-registrerte finansielle instrumenter vil FundingPartner Securities besørge melding til Kundens kontofører om overføring av de finansielle instrumentene.

15.1.7 [bookmark: _Toc110506316]Annenhåndsomsetning
Enhver form for annenhåndshandel i finansielle instrumenter gjennom FundingPartner Securities gjøres bilateralt mellom partene. FundingPartner Securities vil normalt kun opptre som formidler.

16. [bookmark: _Toc107831170][bookmark: _Toc107831285][bookmark: _Toc110506317]Rapportering om utførte tjenester
[bookmark: _Toc107831171][bookmark: _Toc107831286][bookmark: _Toc110506318]Førstehåndsomsetning
FundingPartner Securities vil ved sluttseddel/bekreftelse/tildelingsbrev, eller på annen måte, informere Kunden om de tjenester knyttet til finansielle instrumenter som foretaket har utført eller de avtaler som er inngått. Sluttseddel/bekreftelse/tildelingsbrev kan sendes per e-post til Kundens oppgitte e-postadresse. I den grad det er relevant vil sluttseddel/bekreftelse/tildelingsbrev omfatte opplysninger om omkostninger i forbindelse med den handel som er gjennomført for Kunden. Utover dette vil sluttseddel/bekreftelse/tildelingsbrev inneholde informasjon i henhold til den til enhver tid gjeldende rett.
FundingPartner Securities forbeholder seg rett til å korrigere åpenbare feil i sluttseddel eller annen bekreftelse. Slik korrigering skal gjøres straks feilen blir oppdaget.

[bookmark: _Toc107831172][bookmark: _Toc107831287][bookmark: _Toc110506319]Annenhåndsomsetning
Ved annenhåndsomsetning av finansielle instrumenter vil bekreftelse på utført oppdrag følge gjennom en sluttseddel eller bekreftelse. Sluttseddel/bekreftelse kan sendes per e-post til Kundens oppgitte e-postadresse og omfatte opplysninger om omkostninger og annen sentral informasjon.

17. [bookmark: _Toc107831173][bookmark: _Toc107831288][bookmark: _Toc110506320]Reklamasjon
[bookmark: _Toc107831174][bookmark: _Toc107831289][bookmark: _Toc110506321]Førstehåndsomsetning
Dersom Kunden har avtalt å motta sluttseddel eller annen bekreftelse per e-post eller annet elektronisk medium og Kunden ikke har mottatt slik bekreftelse innen utgangen av neste børs/bankdag etter at avtale er inngått eller etter at oppdragsperioden er utløpt, må Kunden straks meddele dette til FundingPartner Securities.
Dersom Kunden har avtalt å motta sluttseddel eller annen bekreftelse per ordinær post og Kunden ikke har mottatt sluttseddel eller annen bekreftelse innen 7 børs/bankdager etter at avtalt er inngått eller etter oppdragsperiodens utløp, må Kunden så raskt som mulig innen utgangen av den 8. dagen etter at avtale er inngått eller etter oppdragsperiodens utløp meddele dette til Foretaket.     
Kunden skal straks etter mottak av sluttseddel eller annen bekreftelse kontrollere denne og skal så snart som mulig gi melding til den aktuelle enheten i Foretaket dersom han vil gjøre gjeldende at noe av det som fremkommer av sluttseddelen eller bekreftelsen er i strid med ordren, oppdraget eller den inngåtte handelen.
Dersom Kunden ikke reklamerer som angitt over, vil Kunden bli bundet av slik sluttseddel/bekreftelse selv om denne ikke er i samsvar med inngått avtale/vilkår for handelen.
Dersom levering til Kunden av finansielle instrumenter registrert i VPS, eller på annen måte er overføring til Kunden, ikke er skjedd på avtalt oppgjørsdag og Kunden har stillet de nødvendige midler til disposisjon for Foretaket, må Kunden straks kontakte Foretaket.
Med «straks» i foregående ledd, forstås samme dag eller, dersom reklamasjon eller innsigelse ikke kunne inngis innen normal kontortids utløp – senest innen utgangen av neste børsdag. Fristen regnes fra det tidligste av:
1. tidspunktet Kunden fikk eller burde fått kunnskap om at levering ikke er skjedd ved innsyn på VPS-konto, ved hjelp av elektronisk bekreftelsessystem, ved underretning fra forvalter eller på annen måte,
2. tidspunkt for endringsmelding fra VPS kom frem til eller i henhold til tiden for ordinær postgang burde ha kommet frem til den adressen Kunden har oppgitt.
Dersom betaling til Kunde ikke er skjedd til den tid som er fastsatt i avtalen og Kunden har levert eller stilt til disposisjon de aktuelle finansielle instrumentene til Foretaket, må Kunden straks kontakte Foretaket og eventuelt erklære heving ovenfor Foretaket dersom Kunden vil påberope forsinkelsen som grunnlag for å heve avtalen. Kunden kan bare heve avtalen dersom forsinkelsen er vesentlig.
Ved kjøp eller salg av finansielle instrumenter gjennom Foretaket, gjelder de alminnelige regler om avtalers ugyldighet i forholdet mellom kjøperen og selgeren. Dersom Kunden vil gjøre gjeldende at en avtale ikke er bindende grunnet ugyldighet, må Kunden fremsette innsigelse om dette straks etter at Kunden fikk kunnskap om eller burde fått kunnskap om de forhold som påberopes som grunnlag for ugyldigheten. I alle tilfelle må innsigelsen være fremsatt innen seks måneder etter at avtalen er sluttet. 
Muntlig reklamasjon eller innsigelse skal umiddelbart bekreftes skriftlig.
Dersom Kunden ikke har reklamert innenfor den tid som kan anses rimelig, anses reklamasjonsretten som bortfalt.
Dellevering til Kunden gir ham ikke rett til å heve avtalen med mindre Kunden har tatt uttrykkelig forbehold om full levering.

[bookmark: _Toc107831175][bookmark: _Toc107831290][bookmark: _Toc110506322]Annenhåndsomsetning
Ved annenhåndsomsetning gjelder bestemmelsene ovenfor så langt de passer med forbehold om at Foretaket kun opptrer som en mellommann og megler og således ikke vil kunne belastes motpartsrisiko eller annen risiko knyttet til overdragelsen mellom partene da avtalen da gjøres bilateralt inter partes.
I forbindelse med annenhåndshandel hvor partene har forhåndsgodkjent hverandre har FundingPartner Securities intet ansvar for rettidig oppgjør og Kunden vil selv måtte gjøre gjeldende eventuell reklamasjon direkte overfor sin motpart.

18. [bookmark: _Toc107831176][bookmark: _Toc107831291][bookmark: _Toc110506323]Angrerett
Det er ikke angrerett etter angrerettloven på de tjenester og tegninger og handler i finansielle instrumenter som omfattes av Forretningsvilkårene.

19. [bookmark: _Toc107831177][bookmark: _Toc107831292][bookmark: _Toc110506324]Mislighold
Kunden anses å ha misligholdt sine forpliktelser i henhold til Forretningsvilkårene bl.a. når:
1. levering av finansielle instrumenter eller penger ikke skjer innen oppgjørsfristen eller Kunden ikke oppfyller enhver annen vesentlig forpliktelse etter Forretningsvilkårene,
1. Kunden inngår særskilt avtale med sine kreditorer om betalingsutsettelse, blir insolvent, innleder gjeldsforhandlinger av enhver art, innstiller sine betalinger eller tas under konkursbehandling eller offentlig administrasjon,
1. Kunden avvikler sin virksomhet eller vesentlige deler av denne.
FundingPartner Securities har ved mislighold rett, men ikke plikt til å:
1. Erklære samtlige uoppgjorte handler som misligholdt og ikke utførte oppdrag som kansellert og avsluttet.
1. Utøve sin sikkerhetsrett i henhold til vphl.
Dersom Kunden ikke har betalt kjøpesummen innen avtalt oppgjørsfrist kan FundingPartner Securities, med mindre annet er skriftlig avtalt, og uten ytterligere varsel, selge de finansielle instrumentene for Kundens regning og risiko til dekning av FundingPartner Securities sitt krav. Slikt salg skal fortrinnsvis skje til markedspris; normalt den kurs som er satt for det aktuelle finansielle instrumentet i tegningsmaterielleteller en kurs som etter markedets stilling er rimelig. Dersom de aktuelle finansielle instrumenter er overført til Kundens verdipapirkonto i VPS eller annet tilsvarende register for finansielle instrumenter, anses Kunden å ha frigitt de finansielle instrumentene eller å ha gitt fullmakt til slik frigivelse for gjennomføring av dekningssalget.
Ved annenhåndsomsetning opptrer Foretaket normalt kun som formidler. For det tilfelle Foretaket tilbyr ordreutførelse, har det tilbakeholdsrett i samsvar med vphl. § 16-2. 
3.	Realisere andre aktiva enn de som er omfattet av punkt 2 ovenfor, og Kunden anses å ha samtykket i slikt tvangssalg gjennom uavhengig megler, jf. lov om tvangsfullbyrdelse § 1-3 annet ledd.
4.	Benytte til motregning samtlige av Foretakets tilgodehavende mot Kunden fra andre finansielle instrumenter og/ eller tjenester herunder krav på kurtasje, utlegg for skatter og avgifter, krav på renter mv. og utgifter eller tap som følge av Kundens mislighold av en eller flere forpliktelser overfor FundingPartner Securities, overfor ethvert tilgodehavende Kunden har mot FundingPartner Securities på misligholdstidspunktet - enten kravene er i samme eller ulik valuta. Krav i utenlandsk valuta blir å omregne til NOK etter markedskurs på misligholdstidspunktet.
5.	Kreve dekket alle kostnader og tap FundingPartner Securities er blitt påført som følge av Kundens mislighold, herunder, men ikke begrenset til, kurstap ved dekningshandel og reverseringsforretninger, utgifter påløpt ved lån av finansielle instrumenter, renter, tap som følge av endringer i valutakurser, renter m.m. og andre forsinkelsesgebyrer.
For øvrig gjelder kjøpslovgivningens bestemmelser om forventet (antesipert) mislighold, herunder heving ved slikt mislighold.
Ved dekningstransaksjoner som følge av Kundens mislighold eller forventede mislighold bærer Kunden risikoen for kurs- eller markedsendringer frem til dekningstransaksjonen er gjennomført, dog slik at en eventuell gevinst ikke tilfaller Kunden, med mindre Kunden kan godtgjøre at han ville kunnet gjøre opp sin forpliktelse på oppgjørsdagen og at årsaken til at oppgjøret ikke skjedde ikke kan legges ham til last.

20. [bookmark: _Toc107831178][bookmark: _Toc107831293][bookmark: _Toc110506325]Renter ved mislighold
Ved Foretakets eller Kundens mislighold svares rente tilsvarende den til enhver tid gjeldende forsinkelsesrente, jf. forsinkelsesrenteloven[footnoteRef:4], med mindre annet er særskilt avtalt.  [4:  Lov av 17. desember 1976 nr. 100] 


21. [bookmark: _Toc107831179][bookmark: _Toc107831294][bookmark: _Toc110506326]Godtgjørelse
FundingPartner Securities sin godtgjørelse i form av kurtasje, kursdifferanse eller annet, vil være gjenstand for individuell avtale.
Dersom handel ikke kommer i stand fordi kjøper og/eller selger ikke godkjenner hverandre som motparter i handelen, jf. pkt. 8.4, og kjøper og selger, eller nærstående til kjøper og selger, inngår avtale om overdragelse av andeler i samme selskap (inkludert større eller mindre poster enn opprinnelig meglet av FundingPartner Securities) innen 6 måneder etter at ordre er bortfalt som følge av manglende motpartsgodkjennelse fra kjøper og/eller selger, har FundingPartner Securities krav på fullt honorar fra kjøper og selger i henhold til tidligere inngitt salgs- og/eller kjøpsordre gjennom FundingPartner Securities.
Begrepet nærstående skal i forhold til denne bestemme forstås slik dette til enhver tid er definert i vphl.
Kurtasje er en provisjon (godtgjørelse) som legges til eller trekkes fra verdien av de finansielle instrumentene Kunden kjøper eller selger. Kurtasje angis normalt som en prosentsats. Alternativt kan godtgjørelse beregnes som en andel av totale midler reist i forbindelse med tilretteleggingen/prosjektutarbeidelsen eller kursdifferanse, dvs. et påslag på kjøperkurs eller et fradrag i salgskurs.
Foretakets inntekter i forbindelse med tilrettelegging vil som hovedsak belastes utstederforetaket (prosjektselskapet), og ikke Kunden direkte.
Kunden vil før gjennomføring av en tjeneste motta nærmere informasjon om betalingsbetingelser og de totale kostnader Kunden skal betale for det enkelte finansielle instrumentet, investeringstjenesten eller tilknyttet tjeneste. Herunder skal det opplyses om provisjoner, gebyrer og alle skatter og avgifter som skal betales via FundingPartner Securities. Om kostnadene ikke kan angis presist, skal grunnlaget for beregningen opplyses. I tillegg skal det opplyses om det kan forekomme andre avgifter og/eller kostnader som ikke betales eller blir pålagt gjennom FundingPartner Securities.
FundingPartner Securities forbeholder seg rett til å gjøre fradrag i Kundens tilgodehavende for omkostninger som nevnt i første ledd, samt for eventuelle skatter, omsetningsavgifter o.l.
For de tilfeller der handel ikke kommer i stand vil FundingPartner Securities ikke kreve godtgjørelse med mindre annet er særskilt avtalt.

22. [bookmark: _Toc107831180][bookmark: _Toc107831295][bookmark: _Toc110506327]Fullmektiger (mellommenn), forvaltere og oppgjørsagenter
Dersom Kunden inngir ordre eller oppdrag som fullmektig, forvalter, oppgjørsagent el. for tredjemann, er Kunden og den han opptrer på vegne av eller for, bundet av Forretningsvilkårene. Kunden er solidarisk ansvarlig overfor Foretaket for denne tredjemanns forpliktelser i det omfang forpliktelsene er et resultat av Kundens ordre eller oppdrag.
Dersom Kunden benytter forvalter, oppgjørsbank eller andre mellommenn fordres det at dette reguleres i særskilt avtale. Bruk av slike mellommenn fritar ikke sluttkunden for dennes ansvar i henhold til Forretningsvilkårene.

23. [bookmark: _Toc107831181][bookmark: _Toc107831296][bookmark: _Toc110506328]Oppbevaring av kundens aktiva – klientkonti
FundingPartner Securities vil sikre at kundens aktiva holdes atskilt fra Foretakets egne aktiva på egen Klientkonto og så langt mulig beskyttes mot FundingPartner Securities øvrige kreditorer. Kunden vil bli godskrevet renter på sine pengemidler etter Foretakets alminnelige betingelser. Klientkonto kan være samlekonto for midler FundingPartner Securities oppbevarer på vegne av flere kunder. 
Foretaket benytter klientkonti i banker som er tilsluttet sikringsordningen som administreres av Bankenes sikringsfond, hvoretter hver enkelt klient med midler på klientkonto er dekket med inntil 2 millioner kroner, forutsatt at de ulike klientene tydelig kan identifiseres. Ved bruk av samlekonti, vil kravet til tydelig identifikasjon av hver enkelt kunde normalt ikke være innfridd, og kundens dekningsrett vil i slike tilfeller bli tilsvarende redusert til en samlet sum på 2 millioner kroner. Dersom innskudd skjer i en kredittinstitusjon som ikke er medlem av den norske sikringsfondsordningen, vil dekningen fremgå av reglene for sikringsordningen i det landet kredittinstitusjonen er medlem. 
FundingPartner Securities påtar seg intet ansvar overfor Kunden for de aktiva som er overført til kundekontoer hos tredjepart (herunder samlekontoer), forutsatt at slik tredjepart er valgt i henhold til gjeldende rett og FundingPartner Securities ellers har oppfylt alminnelig krav til aktsomhet. Dette vil også gjelde dersom tredjepart blir insolvent eller går konkurs. For ytterligere informasjon om ansvarsfraskrivelser se punkt 16.
Foretaket har sikkerhetsrett eller annen tilbakeholdsrett, herunder motregningsrett, knyttet til Kundens midler. Nærmere bestemmelser om dette kan følge av annen avtale. 
For kunder med innestående midler, vil en oversikt over klientmidlene som oppbevares på vegne av Kunden til enhver tid være tilgjengelig på plattform. 
Dersom kundemidler er oppbevart i en annen jurisdiksjon i forbindelse med ytelse av investeringstjenester eller tilknyttet tjeneste, vil FundingPartner Securities informere Kunden om dette. Kunden er innforstått med at dens rettigheter i forbindelse med slike aktiva kan variere. Kunden er videre innforstått med at oppgjør og sikkerhetsstillelse i utenlandske markeder kan innebære at Kundens aktiva som er avgitt til oppgjør eller som sikkerhetsstillelse ikke holdes adskilt fra det eller de av FundingPartner Securities benyttede utenlandske verdipapirforetaks og/eller oppgjørsrepresentanters egne midler. Kunden er innforstått med at han selv bærer risikoen for egne aktiva som er overført til utenlandske banker, verdipapirforetak, oppgjørsagenter, oppgjørssentraler o.l. i form av oppgjør eller sikkerhetsstillelse, og at Foretakets ansvar overfor Kunden for slike aktiva er begrenset i samsvar med lover og regler i det aktuelle land eller på det aktuelle marked. FundingPartner Securities påtar seg uansett ikke noe ansvar ut over det som vil følge etter norsk rett, se punkt 16, med mindre annet er skriftlig avtalt med Kunden.

24. [bookmark: _Toc107831182][bookmark: _Toc107831297][bookmark: _Toc110506329]Ansvar og ansvarsfritak
Alle handler eller transaksjoner som Kunden gjennomfører skjer etter Kundens eget skjønn og avgjørelse. FundingPartner Securities påtar seg intet oppfyllelses- eller oppgjørsansvar i forbindelse med annenhåndshandel hvor partene har forhåndsgodkjent hverandre som motparter.
FundingPartner Securities eller dets ansatte er for øvrig ikke ansvarlig for Kundens tap så lenge FundingPartner Securities eller dets ansatte ved gjennomføring av ordre eller oppdrag har oppfylt alminnelige krav til aktsomhet. For de tilfeller der FundingPartner Securities har benyttet kredittinstitusjoner, verdipapirforetak, oppgjørssentraler, forvaltere eller andre tilsvarende norske eller utenlandske medhjelpere, vil FundingPartner Securities eller dets ansatte kun være ansvarlig for disse medhjelperes handlinger eller unnlatelser dersom FundingPartner Securities ikke har oppfylt alminnelige krav til aktsomhet ved utvelgelsen av sine medhjelpere. Dersom medhjelpere som nevnt i forrige punktum er benyttet etter ordre eller krav fra Kunden påtar FundingPartner Securities seg intet ansvar for feil eller mislighold fra disse.
FundingPartner Securities påtar seg intet ansvar for oppgjør dersom Kunden ikke stiller til disposisjon for FundingPartner Securities de avtalte midler og/eller finansielle instrumenter/andeler i KS, ANS, IS og tilsvarende selskaper på eller før oppgjørsdag. FundingPartner Securities er heller ikke ansvarlig dersom en uhensiktsmessig tjeneste ytes som følge av at Kunden har gitt FundingPartner Securities ufullstendige eller uriktige opplysninger, jf. punkt 6.
FundingPartner Securities påtar seg intet ansvar for indirekte skade eller tap som påføres Kunden som følge av at Kundens avtale(r) med tredjemann helt eller delvis faller bort eller ikke blir riktig oppfylt.
FundingPartner Securities er ikke ansvarlig for skade eller tap som skyldes hindring eller andre forhold utenfor FundingPartner Securities sin kontroll, herunder strømbrudd, feil eller brudd i elektroniske databehandlingssystemer eller telenett mv., brann, vannskade, streik, lovendringer, myndighetenes pålegg eller lignende omstendigheter.
FundingPartner Securities sitt ansvar for Kundens direkte eller indirekte tap, krav, skade, kostnader eller ansvar i forbindelse med Prosjektet er uansett begrenset til summen av de godtgjørelser som FundingPartner Securities har mottatt i forbindelse med utførelsen av oppdraget.
Videre skal Kunden holde FundingPartner Securities eller ansatte og tillitsvalgte hos FundingPartner Securities skadesløs for tap, krav, skader, kostnader eller ansvar som måtte bli påført FundingPartner Securities eller ansatte og tillitsmenn hos FundingPartner Securities i forbindelse med oppdraget som følge av feilaktige eller ufullstendige opplysninger som er utarbeidet i forbindelse med oppdraget. Kunden er allikevel ikke ansvarlig dersom dette alene skyldes forsett eller uaktsomhet hos FundingPartner Securities eller ansatte og tillitsvalgte hos FundingPartner Securities.
FundingPartner Securities plikter straks å varsle Kunden om forhold som kan tenkes å resultere i tap, krav, skader, kostnader eller ansvar for FundingPartner Securities eller ansatte og tillitsvalgte hos FundingPartner Securities i forbindelse med oppdraget.
FundingPartner Securities er ikke ansvarlig for de tilfeller der forsinkelse eller uteblivelse skyldes at penge- eller verdipapiroppgjøret er suspendert eller opphørt som følge av forhold utenfor FundingPartner Securities sin kontroll.
Dersom regelverk eller offentlige myndigheter pålegger kunden å være registrert med Legal Entity Identifier (LEI) er det kundens ansvar å anskaffe og opprettholde denne. Kunden skal holde FundingPartner Securities skadesløs for eventuelle tap, krav og kostnader som FundingPartner Securities blir påført som følge av at plikten til å anskaffe og opprettholde LEI ikke overholdes.
Begrensninger i FundingPartner Securities ansvar utover det som er angitt over, kan følge av særskilt avtale med Kunden.

25. [bookmark: _Toc107831183][bookmark: _Toc107831298][bookmark: _Toc110506330]Tilbakeholdelse av skatter mv
Ved handel i utenlandske finansielle instrumenter eller selskapsandeler i selskaper som tilsvarer ansvarlige selskaper, KS eller IS kan FundingPartner Securities i henhold til lov, forskrift eller skatteavtale være pålagt å holde tilbake beløp tilsvarende ulike former for skatter eller avgifter. Det samme kan gjelde for handel i Norge på vegne av utenlandske kunder.
Der slik tilbakeholdelse skal skje, kan FundingPartner Securities foreta en foreløpig beregning av det aktuelle beløp og holde dette beløpet tilbake. Når endelig beregning foreligger fra kompetent myndighet, skal eventuelt for mye tilbakeholdt skatt utbetales Kunden så snart som mulig. Det vil være Kunden som har plikt til å fremskaffe den nødvendige dokumentasjon for dette og for at dokumentasjonen er korrekt.

26. [bookmark: _Toc107831184][bookmark: _Toc107831299][bookmark: _Toc110506331]Avslutning av forretningsforholdet
FundingPartner Securities og Kunden kan si opp kundeforholdet skriftlig uten forutgående varsel med mindre annet er særskilt avtalt. Handler eller transaksjoner som ligger til oppgjør ved avslutning av forretningsforholdet skal avsluttes og gjennomføres så snart som mulig. Ved avslutning av forretningsforholdet skal FundingPartner Securities gjennomføre et sluttoppgjør der FundingPartner Securities er berettiget til å motregne i Kundens tilgodehavende for FundingPartner Securities sitt tilgodehavende herunder for kurtasje, skatter, avgifter, renter mv.

27. [bookmark: _Toc107831185][bookmark: _Toc107831300][bookmark: _Toc110506332]Interessekonflikter
Foretaket vil søke å unngå at det oppstår interessekonflikter.
Foretaket har retningslinjer og regler for å sikre at virksomhetsområdene i Foretaket opererer uavhengig av hverandre slik at kundens interesser ivaretas på en betryggende måte.
Foretaket har videre en plikt til å sørge for at kundens interesser går foran Foretakets interesser og foran interessene til personer med direkte eller indirekte kontroll i Foretaket. Likeledes skal enkelte kunder ikke usaklig tilgodeses på bekostning av andre kunder.
Dette, samt de særskilte taushetspliktbestemmelsene som gjelder, kan medføre at Foretakets ansatte som har kontakt med kunden kan være forhindret fra å benytte eller ikke kjenner til informasjonen som foreligger i Foretaket og som kan være relevant for kundens investeringsbeslutninger. Foretaket kan i slike tilfeller ikke begrunne hvorfor det ikke kan utføre en bestemt ordre.
Foretaket og dets ansatte kan ha egne interesser i relasjon til de handler kunden vil foreta, blant annet som følge av tilretteleggeroppdrag for det aktuelle investeringsobjektet, eller ansattes egne posisjoner.

28. [bookmark: _Toc107831186][bookmark: _Toc107831301][bookmark: _Toc110506333] Sikkerhetsstillelse
FundingPartner Securities er medlem av Verdipapirforetakenes sikringsfond i samsvar med vphl.
Sikringsfondet skal gi dekning for krav som skyldes dets medlemmers manglende evne til å tilbakebetale penger eller levere tilbake finansielle instrumenter/andeler i KS, ANS, IS og tilsvarende selskaper som oppbevares, administreres og forvaltes av medlemmene i forbindelse med utøvelse av investeringstjenester og/eller visse tilleggstjenester. Dekning ytes med inntil kroner 200 000 per kunde.
Sikkerheten dekker ikke krav som stammer fra transaksjoner omfattet av rettskraftig straffedom om hvitvasking av penger eller kunder som har ansvar for eller har dratt fordel av forhold som vedrører FundingPartner Securities, når slike forhold har forårsaket FundingPartner Securities økonomiske vanskeligheter eller bidratt til en forverring av FundingPartner Securities sin økonomiske situasjon.
Sikkerheten dekker heller ikke krav fra finansforetak, kredittinstitusjoner, forsikringsselskaper verdipapirforetak, verdipapirfond og andre foretak for kollektiv forvaltning, pensjonskasser og pensjonsfond, samt fra eventuelle konsernselskaper til FundingPartner Securities.

29. [bookmark: _Toc107831187][bookmark: _Toc107831302][bookmark: _Toc110506334]Tiltak mot hvitvasking av penger
Ved etablering av kundeforhold skal Kunden gjennom legitimasjonskontroll mv. dokumentere sin identitet samt angi og dokumentere eventuelle reelle rettighetshavere og fullmakts- eller representasjonsforhold, slik at FundingPartner Securities til enhver tid kan oppfylle sine plikter i henhold til regler som følge av tiltak mot hvitvasking av penger og terrorfinansiering, slik disse til enhver tid gjelder.
Kunden er kjent med at FundingPartner Securities er eller kan være forpliktet til å gi offentlige myndigheter alle relevante opplysninger knyttet til kundeforholdet eller enkelttransaksjoner. Dette kan skje uten at Kunden opplyses om at slike opplysninger er gitt.

30. [bookmark: _Toc107831188][bookmark: _Toc107831303][bookmark: _Toc110506335]Opplysningsplikt overfor myndigheter, klageorgan og andre
FundingPartner Securities vil uavhengig av lovbestemt taushetsplikt gi informasjon om Kunden, Kundens transaksjoner, innestående på klientkonto og annet til de myndighetsorganer som måtte kreve dette i medhold av gjeldende rett.
Kunden anses å ha samtykket i at opplysninger som er undergitt taushetsplikt også kan gis til de markedsplasser, oppgjørssentraler, klageorganer o.l. som måtte kreve dette i medhold av lov, forskrift eller andre regler fastsatt for disse organer.

31. [bookmark: _Toc107831189][bookmark: _Toc107831304][bookmark: _Toc110506336] Utkontraktering
Foretaket kan ha utkontraktert tjenester til tredjemann.

32. [bookmark: _Toc107831190][bookmark: _Toc107831305][bookmark: _Toc110506337] Endringer
FundingPartner Securities forbeholder seg rett til å endre Forretningsvilkårene. Endringer trer i kraft fra det tidspunkt de er publisert på FundingPartner Securities sin internettside. 
Dersom det skjer viktige endringer i retningslinjene for ordreutførelse vil dette bli skriftlig meddelt kunden. Kunden anses å ha akseptert å motta melding om endringer per e-post når Kunden oppgir e-post adresse til FundingPartner Securities i forbindelse med etableringen av kundeforholdet. Endringer vil ikke ha virkning for ordre, handler, transaksjoner mv. som er inngitt eller gjennomført før tidspunktet for meddelelsen av endringene med mindre endringene skyldes lovendringer eller pålegg fra domstoler eller offentlige myndigheter.

33. [bookmark: _Toc107831191][bookmark: _Toc107831306][bookmark: _Toc110506338] Meddelelser, språk og fullmakter
Kundens skriftlige meddelelser skal sendes pr brev, e-post, eller etter avtale annen elektronisk kommunikasjon.
Kunden kan i kommunikasjon med Foretaket benytte både skandinavisk og engelsk, se pkt. 30.
I den grad Kunden vet eller burde vite hvilken enhet i FundingPartner Securities som er rette mottaker, må meddelelsen sendes til vedkommende enhet og anses i motsatt tilfelle for ikke mottatt av FundingPartner Securities.
Kunden skal ved etablering av forretningsforholdet meddele FundingPartner Securities personnummer/organisasjonsnummer, adresse, telefon- og telefaksnummer, eventuelle elektroniske adresser samt eventuelle fullmektiger. Det samme gjelder for bankkontoer og verdipapirkontoer i VPS eller annet tilsvarende register. Eventuelle endringer skal straks meddeles FundingPartner Securities skriftlig.

34. [bookmark: _Toc107831192][bookmark: _Toc107831307][bookmark: _Toc110506339] Tolkning
I tilfelle motstrid med lovgivning som kan fravikes ved avtale, skal Forretningsvilkårene ha forrang.
Der det henvises til lovgivning, andre regler eller disse vilkår skal disse forstås slik disse lover, regler og vilkår til enhver tid gjelder.
Vedrørende forholdet mellom Forretningsvilkårene og øvrige avtaler inngått mellom FundingPartner Securities og Kunden, se punkt 2.

35. [bookmark: _Toc107831193][bookmark: _Toc107831308][bookmark: _Toc110506340] Kundeklager
Kunden kan inngi klage til Foretaket. Det bør klart fremgå at det dreier seg om en klage. Foretakets retningslinjer for behandling av kundeklager er tilgjengelige på Foretakets hjemmeside.

36. [bookmark: _Toc107831194][bookmark: _Toc107831309][bookmark: _Toc110506341] Behandling av personopplysninger
Foretaket vil behandle personopplysninger som ledd i forretningsforholdet, og i samsvar med gjeldende lover og forskrifter. Formålet med behandlingen av personopplysninger er gjennomføring av de avtaler som inngås mellom Foretaket og kunden, administrasjon, fakturering/oppgjør samt markedsføring av investeringsprodukter og -tjenester.
Foretaket ved daglig leder er behandlingsansvarlig for personopplysninger. Foretakets personvernerklæring finnes på Foretakets hjemmesider.

37. [bookmark: _Toc107831195][bookmark: _Toc107831310][bookmark: _Toc110506342] Språk
Forretningsvilkårene finnes i norsk versjon. 

38. [bookmark: _Toc107831196][bookmark: _Toc107831311][bookmark: _Toc110506343]Verneting, lovvalg, tvisteløsning
Tvister i forholdet mellom Kunden og FundingPartner Securities, herunder tvister som står i forbindelse med Forretningsvilkårene skal løses etter norsk rett med Oslo tingrett som (ikke-eksklusivt) verneting. Kunder med utenlandsk verneting fraskriver seg enhver eventuell rett til å motsette seg at søksmål som har tilknytning til disse forretningsvilkår fremmes for Oslo tingrett. Kunder med verneting i utlandet kan, uavhengig av overnevnte, saksøkes av FundingPartner Securities ved slikt verneting dersom FundingPartner Securities ønsker dette.
Utenlandske Kunder, herunder nordmenn hjemmehørende i utlandet, som kan påberope seg lover eller regler som gir beskyttelse mot rettsforfølgelse fra FundingPartner Securities i relasjon til sine forpliktelser overfor FundingPartner Securities, fraskriver seg denne rett så langt dette ikke er i direkte strid med de aktuelle lover eller regler.

